ބިންވަޅު ނެގުނު ފިޔަވަޅު5ވަނަ ބައި – ޙެޔޮބަސް\nPosted byހައްވާ ޒާހިރާ\t Dec 27, 2012 Apr 23, 2014\n1 Comment on ބިންވަޅު ނެގުނު ފިޔަވަޅު5ވަނަ ބައި\nދުވަސްތައް ރެއަށްވެ ރޭ ދުވާލަށްވެ، ދައުރުވަމުން ދިޔައެވެ. އައިޝް ކެތްތެރިކަމާއެކު ދުވަސް ތައް ގުނަމުން ދިޔައީ މާލެ ދެވޭނެ ދުވަހެއްގެ އިންތިޒާރުގައެވެ. ދިރިއުޅުން ރަށަށް ބަދަލުކުރިތާ6މަސް ފާއިތުވެގެން ދިއައިރު އައިޝްގެ ހަޔާތުގައި އުފާވެރިކަމުގެ އެއްވެސް ކުލައެއް ޖެހިފައެއް ނުވެއެވެ. ލިބިފައިވަނީ ހިތާމަޔާ ހިތްދަތިކަމެވެ. އެއްދުވަހެއްގެ ހަވީރުގެ ވަގުތެވެ. އާތިފް ކޮޓަރިއަށްވަދެ އައިޝް ގާތު ބުނެލިއެވެ. ” މިއަންނަ އާދިއްތަ ދުވަހު މާލެދާން ފުރަން ތައްޔާރުވޭ” އަހަރެން މި އަންނަނީ ކުޑަކޮށް ބޭނުންވާ ބައެއްތަކެތި ހޯދާލަން ބޭރަށް ޖެހިލާފަ” މިއަޑު އިވުމުން އައިޝް ވަރަށް އުފާވިއެވެ. މާލެދެވެން އުޅޭތީއެވެ. އައިޝްގެ ހިތާމަތަކަށް ނިމުމެއް އަންނަން އުޅޭކަމުގެ އުންމީދު އާލާވިއެވެ.\nމާލެ ދާން ފުރުމުގެ ކުރިން ރަށުގައި ހިނގައިދިޔަ ކަންކަން ސިއްރުކުރުމަށް އައިޝް ނިންމިއެވެ. އެކަންކަމަކީ މާޒީވި ހަޔާތުގެ ވަޅުލެވިފައިވާ ސަފުހާތަކެއްގެ ގޮތުގައި ބޭއްވުމަށެވެ. އައިޝްމެން މާލެއަށް ދިއުމަށް ފުރިއެވެ. ހިތުގައިވާ ހުރިހާ އިޙްސާސެއް ދުލުން ބަޔާން ނުކުރެވޭނެ ކަން އައިޝްއަށް ގަބޫލުކުރެވޭ ހާލުއެވެ. މާލެއަށް ދެވުނު އިރު ހުރީ މެންދުރުފަސް ވެފައެވެ. އެއަރޕޯޓުން މާލެދިއުމަށް ކެތްތެރެކަމެއް ނެތި ވަގުތުތައް އައިޝް ގުނަމުންދިއައެވެ.\nއާތިފް އޭނާގެ އާއިލާޔާއެކު މާލެއަށް ގޮސް ގެއަށްދިޔައިރު ގޭގައި އާއިލާއަށް މަރުހަބާ ކިޔަން އެންމެންހެން ތިއްބެވެ. އައިޝް އުފަލުންގޮސް މަންމަ ގައިގާ ބައްދައިގަތެވެ. އަދި ރޯންފެށިއެވެ. ހިތަށްކުރަމުން ދިޔަ އިޙްސާސްތަށް އައިޝްނޫން އެހެން މީހަކަށް ނޭނގެއެވެ. “އައިޝް ކީއްވެތަ ތިރޮނީ ” އައިޝްގެ މަންމަ ބާރަށް ބައްދާލުމަށްފަހު ބުންޏެވެ. އައިޝް ވެސް ވަރަށް ހިތްވަރު ކޮށްލާފައި ” މަންމާ ވަރަށް އުފާވެއްޖެ އެހެންވެ ރޮވުނީ” މިހެން ބުނެލިއެވެ. ހުރިހާ އެންމެވެސް ތިބީ ވަރަށް ހިންހަމަޖެހިފައެވެ. އައިޝް އަނބުރާ ގެއަށް އައުމުންނެވެ. އައިޝްގެ ދައްތަ މަރީ ބުންޏެވެ. ” ސިސް ހާދަ ހިއްކޭ މިހާރު” ޑަޔަޓްގަދޯ” އައިޝް ހިނިތުން ވެލާފައި އަނއެކޭ ބުނުމަށްފަހު ގެނައި ފޮށިތައް ކޮޓަރިއަށް ގެންދިއުމަށްޓަކައި ހިނގައިގަތެވެ.\nމާލެ އައުމަށްފަހު އައިޝް އޭނާގެ ހަޔާތް އަލުން އާބާދުކުރުމަށްޓަކައި ވަޒީފާއަކަށް ވަނުމައް ފޮނި އުންމީދުތަކެއް ކުރަމުން ދިއައެވެ. އައިޝްގެ އަޒުމަކަށް ވީ އޭނާއަށް ދިމާވި ހިތްދަތިކަން ފޮހެލުމަށްޓަކައި އަމިއްލަ ފައިމައްޗަށް ތެދުވުމެވެ. ރަށުގައި ދިމާވި ހާދިސާއަށްފަހު އިތުރު ކުއްޖެ ނުހޯދުމަށް ވެސް އައިޝް ނިންމިއެވެ. އައިޝްއަށް ގަބޫލުކުރެވުނީ އެއްކުޖެއް އެކަނި ބަލަންޖެހުނަސް ބަލަން ފަސޭހަ ވާނެކަމަށެވެ. ޔޫސުފަށް ވީ އަދި ހަމައެކަނި އެންމެ އަހަރެކެވެ. ޔޫސުފް ބަލަން މަންމަ އާހަވާލުކޮށްފައި ވަޒީފާއަށް ދިއުމަކީވެސް އެހާ ފަސޭހަކަމެއްނޫނެވެ. އެހެނަސް އައިޝް ގަސްތުކުރީ ދަރިފުޅުގެ ކުރިމަގުވެސް އުޖާލާކުރުމަށާއި، ދަރިފުޅުގެ ކަންތައްތައް ފުރިހަމަކޮށް ކުރުމަށް އަދި ވަކި މީހަކަށް ބަރޯސާނުވުމަށް ވަޒީފާއަށް ދިއުމަށެވެ.\nއާތިފް އާއި އައިޝް މާލެއައިތާ3މަސް ދުވަސްފަހުން އާތިފްގެ އެކުވެރި އަޝްރަފް ވެސް މާލެއަށް އައެވެ. އާތީފް އެއްދުވަހެއްގެ މެންދުރު އަޝްރަފް ގޮވައިގެން ގެއަށް އައިސް އައިޝް ގާތު ބުންޏެވެ. “މިގޭގައި ދުވަސްކޮޅަކު އަޝްރަފް ބަހައްޓާލަން އެބަޖެހޭ، އަހަރުމެން ދެމީހުނެ ވަޒީފާ ރިސޯޓުން ހަމަޖެހެންދެން އޭނާވެސް މިގޭގަ ހުރެވޭނެ ގޮތް ހަދާލަބަލަ” އާތިފް އެހެން ބުނުމުން އައިޝް “ތިކަމާ ކަންބޮޑުނުވޭ މިކޮޓަރީގައި ފުރަންވަންދެން އޭނަޔަށް އޮވެވިދާނެއެއްނު. އާތިފް އަށްވެސް އިގޭދޯ އަހަރުމެން ތިންމީހުން މިހާރުވެސް މި ނިދަނީ އެންމެ ކޮޓަރިއެއްގަކަން. އޯކޭ މިތާ ގޮދަޑިއެއް ބާއްވައިގެން އަޝްރަފަށްވެސް ނިދިދާނެ”\nއަޝްރަފްގެ ނިދުމުގެ އިންތިޒާމް އައިޝް ހަމަޖައްސަދިނެވެ. އަދި ދަތުރު ވަރުބަލި ވެފައި ހުންނާނެތީ ފެންވެރުމާއި ކެއުމުގެ ކަންކަން ހަމަޖައްސައިދިނެވެ. އައިޝް ކޮޓަރިން ބޭރަށް ޖެހިލުމަށްފަހު އެނބުރި އައިވަގުތު އާތިފް އާއި އަޝްރަފްގެ ވާހަކައިގެ އަޑުއިވުނެވެ. “އާތިފް އަހަރެންގެ އަތުގަ އެބަ އޮތް ލަތީފާ ދީފައޮތް ސިޓީއެއް. ބުނީމެއްނު އައިޝް މާލެއަށް ގެނެސް ބަހައްޓާފަ އަނބުރާ ދާ ވާހަކަ” އެސުވާލަށް ޖަވާބުދެމުން އާތިފް ބުންޏެވެ. ” ކޮބާ ގެނޭ ސިޓީ، އަހަރެން އޭނަ މާލެ ގެނެސް ދާން އަޔަސް ތިހާ ފަސޭހައެއް ނުވާނެދޯ ކަންކަން ނިންމާކަށް، ބައްޕަ ބުނެގެން މިއައީ އޭނަ ގެއަށް ލާން.” އައިޝް ކޮޓަރިއަށް ވަނުމާއެކު އާތިފްގެ އަނގައިން ބަސް ހުއްޓުނެވެ. އެވާހަކަތައް އައިޝްއަށް އިވުނު ކަމުގައި ވިޔަސް އެކަން އައިޝްގެ އަމަލަކުން ނުދައްކައެވެ.\nކަމެއް އިނގުނުކަމަށް ނުހެދި އައިޝް އޭނާގެ ވަޖިބެއްކަމުގައި ދުއް މެހުމާންދާރި އަދާކުރިއެވެ. “އަޝްރަފް ދޭ ފެންވަރައިގެން އަންނަން. ސައިހަދާނަން އަންނަން ވާއިރަށް” އައިޝް މިހެން ބުނެ އަނެއްކާވެސް ކޮޓަރިންނިކުތެވެ. އަޝްރަފް ފެންވަރައިގެން އައުމުން އޭނާއަށް ސައި ދިނުމަށްފަހު އާތިފް އޭނާ ގޮވައިގެން ބޭރަށް ޖެހިލާފާ އެބަ އަންނަމޭ ބުނެ ނިކުތެވެ. އައިޝް ލިބުނު ފުރުސަތުގައި އާތިފްގެ ފޮށި ހާވަލުމަށް ކޮޓަރި ތަޅުލިއެވެ. އާތިފް ވަރަށް ރައްކާތެރިކަމާއެކު ލަތީފާ ފޮނުވި ސިޓީ ބާއްވާފައި އޮތެވެ.\nއައިޝް އެސިޓީ ނެގުމަށްފަހު ސިޓީ ކިޔަންފެށިއެވެ. ” ލޯބިވާ އާތިފްއަށް މަލުގެ ދަސްތާއަކުން ވެދުންކުރަމުން ލިޔަމެވެ” ސިޓީކިޔަމުން ދިއައިރު އައިޝްއަށް ކުރެވެމުން ދިޔައީ ރުޅިވެރިކަމާއި ހިތާމައިގެ އިޙްސާސްތަކެކެވެ. ” އާތިފްގެ ލޯބި ދަރިފުޅުގެ މަންމަ އަކަށް ވާން ބޭނުން” މިހެން ލިޔެފައި އޮއްވާ ފެނުމުން އިތުރަށް އައިޝްގެ ރުޅިގަދަވިއެވެ. އަދި އެހިނދު ލޮލުން ކަރުނަ އޮހޮރިގެން ދިއައެވެ. ރުޅިއަށްވުރެ ވީދެރަ މާބޮޑެވެ. އާތިފް ދައްކާފައި ހުރި ވާހަކަޔާ ސިޓީގައި ވާ އިބާރާތްތައް ދިމާނުވާތީއެވެ.\nއާތިފް މާލެއަށް އައީ ލަތީފާ އާ އެއްވެސް ގުޅުމެއް ނުބާވަންކަމަ ބުނެއެވެ. އަދި ރަށުގައި އުޅުނުއިރު އެއްވެސް އެކަހަލަ ގައިގޯޅި ވުމެއް ނުހިންގަމޭ ބުނެ އެތަކެއް ދޮގުތަކެއް ހަދާފައެވެ. ނަމަވެސް ލަތީފާ ފޮނުވާފައިވާ ސިޓީން ހުރިހާ ކަމެއް އެނގި ސާބިތުވެއްޖެއެވެ.\nPosted byހައްވާ ޒާހިރާ Dec 27, 2012 Apr 23, 2014 Posted inވާހަކަTags: އަދަބިއްޔާތު, ވާހަކަ\nPingback: ބިންވަޅު ނެގުނު ފިޔަވަޅުވަނަ 6ބައި | ޙެޔޮބަސް


ޖިންސީ ގޯނާ ހުއްޓުވަން ހުށަހެޅި ގަރާރު ކޮމިޓީއަށް\nޖިންސީ ގޯނާއާ ދެކޮޅަށް ކުރި މުޒާހަރާތަކެއްގެ ތެރެއިން -- ފޮޓޯ: އަވަސް\nޖިންސީ ގޯނާތައް އިތުރުވެ އިންސާފު ލިބުން ލަސްވާތީ އިންސާފު ހޯދައިދިނުމަށް މަޑުއްވަރީ ދާއިރާގެ މެމްބަރު އާދަމް ޝަރީފް ހުށަހެޅުއްވި ގަރާރު މަޖިލީހަށް ބަލައިގަނެ ކޮމިޓީއަށް ފޮނުވައިފި އެވެ.\nއެ ގަރާރު ބަލައިގަތުމާ ގުޅޭ ގޮތުން މަޖިލީހުގެ ތަޅުމުގައި މިއަދު ނެގި ވޯޓުގައި ފެންނަކަމަށް 32 މެމްބަރަކު ވޯޓު ދެއްވި އިރު ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ. އަދި ހަ މެމްބަރަކު ވަކި ގޮތަކަށް ވޯޓު ނުދެއްވާ ތިއްބެވި އެވެ.\nގަރާރު ބަލައިގަތުމަށް ފަހު އެ މައްސަލަ އިތުރަށް ދިރާސާކުރުމަށް މަޖިލީހުގެ ޖެންޑާ އެންޑް ހިއުމަން ރައިޓްސް ކޮމެޓީ އަށް ފޮނުވުމަށް ވެސް މިއަދު ވަނީ ނިންމާފަ އެވެ.\nގަރާރު ހުށަހަޅުއްވަމުން އާދަމް ވިދާޅުވީ ރޭޕްކުރުމާއި ޖިންސީ ގޯނާގެ ބައެއް މައްސަލަތަކުގައި ދައުވާ ނުކުރުމާއި، އެފަދަ މައްސަލަތައް ވަކި ހިސާބަކުން އޮއްބާލުމުގެ މައްސަލަ ފެންނަމުންދާ ކަމަށެވެ. އަދި އެފަދަ އަމަލުތައް ހިންގާ ފަރާތްތަކަށް ފިޔަވަޅު އެޅުން ލަސްވުމުގެ ސަބަބުން، ރޭޕް ކުރުމާއި ޖިންސީ ގޯނާގެ އަމަލުތައް ހިންގުން އިތުރުވަމުން ދިއުމުގެ ސަބަބުން މުޖުތަމައުގައި ބިރުވެރިކަމާއި ނާމާންކަން އިތުރުވަމުންދާ ކަމަށެވެ.\nއެހެންކަމުން ރާއްޖޭގައި ޖިންސީ ގޯނާ ކުރުމާއި ރޭޕް ކުރުމުގެ މައްސަލަތައް މަދު ކުރެވޭނެ ގޮތްތަކެއް ނިޒާމީ ގޮތެއްގައި ރާވައި ދޭން އާދަމް ޝަރީފް ގޮވާލެއްވި އެވެ. އަދި އެފަދަ މައްސަލަތަކުގެ ޝިކާރައަކަށްވާ ފަރާތްތަކަށް އިންސާފާއި ފަރުވާ ހޯދައިދީ، ޖިންސީ ގޯނާ ކުރުމާއި ރޭޕްކުރުމުގެ ލާއިންސާނީ އަމަލު ހިންގާ ފަރާތްތަކަށް ހަައްގު އަދަބު ދިނުން އަވަސް ކުރެވޭނެ ގޮތް ހޯދައިދޭން ވެސް އޭނާ ގޮވާލެއްވި އެވެ.


Noosveriyaa Hussain ge etherehattah vanee aniyaavefa: Raajje TV | Mihaaru\nރާއްޖެ ޓީވީގެ ނޫސްވެރިޔާ ހުސެއިން ރޭ ދަންވަރު އޭޑީކޭ ހޮސްޕިޓަލަށް ގެންދަނީ\nނޫސްވެރިޔާ ހުސެއިންގެ އެތެރެހައްޓަށް ވަނީ އަނިޔާވެފައި: ރާއްޖެ ޓީވީ\n17 ފެބުރުއަރީ 2018 - 12:20 30 comments\nއިދިކޮޅު ހަރަކާތުން އިއްޔެ ހަވީރާއި ރޭ މާލޭގައި ބޭއްވި އެއްވުން ކަވަރު ކުރުމަށް ހަރަކާތްތެރިވި ރާއްޖެ ޓީވީގެ ނޫސްވެރިޔާ ހުސެއިން ހަސަންގެ އެތެރެހައްޓަށް އަނިޔާވެފައިވާ ކަމަށް ރާއްޖެ ޓީވީން މިއަދު ބުނެފި އެވެ.\nހުސެއިން ހައްޔަރުކޮށްފައި ވަނީ، މަޖީދީ މަގާއި ޗާންދަނީ މަގު ކަންމައްޗަށް މީހުން އެއްވުމުން، އެ މަންޒަރުތައް ރާއްޖެ ޓީވީ މެދުވެރިކޮށް ކިޔައި ދެމުން ދަނިކޮށް، ފުލުހުން ނުކުމެ، ނޫސްވެރިން ފަހަތަށް ޖެއްސުމުގެ ތެރޭގަ އެވެ.\nރާއްޖެ ޓީވީން ތުހުމަތުކުރާ ގޮތުގައި ހުސެއިނަށް ފުލުހުން ވަނީ ވަރަށް ބޮޑަށް އަނިޔާކޮށްފަ އެވެ. އޭނާގެ ވާތްފަރާތު އަރިކައްޓާ ދިމާލުގައި ޖަހާފައިވާ ކަން އެނގޭ ނިޝާންތަކެއް ފެންނަން ހުރިއިރު، އެ ތަނުން ވަނީ ލޭކޮށައިގެން ގޮސްފަ އެވެ.\nހުސެއިން ރޭ ދަންވަރު އޭޑީކޭ ހޮސްޕިޓަލަށް ގެންދިޔައީ، ހައްޔަރުކޮށްގެން ފުލުހުންގެ އިދާރާ އަށް ހާޒިރުކޮށްފައި ބެހެއްޓުމަށް ފަހު އެވެ. އަދި އޭނާ ފުލުހުންގެ ވެހިކަލެއްގައި އޭޑީކޭ އަށް ގެންދިޔައީ، އެވަގުތު ފުލުހުންގެ އިދާރާ އަށް އެހެން ކަމެއްގައި ގޮސް ތިބި ބައެއް ވަކީލުންނާއި މީޑިއާގެ ބައެއް މީހުންގެ އެހީތެރިކަމާ އެކު އެވެ. ހޮސްޕިޓަލަށް ގެންދިޔައިރު ވެސް ހުސެއިންގެ ހޭނެތިފައިވާ ކަމަށް ރާއްޖެ ޓީވީން ބުނެ އެވެ.\nއިދިކޮޅު ހަރަކާތުން ރޭ ބޭއްވި އެއްވުމުގެ ތެރެއިން ފުލުހުން ހައްޔަރުކުރި، ރާއްޖެ ޓީވީގެ ނޫސްވެރިޔާ ހުސެއިން ހަސަން އަށް ލިބިފައިވާ ބައެއް އަނިޔާތައް: ފުލުހުން އޭނާ އަށް ވަރަށް ބޮޑަށް އަނިޔާ ކޮށްފައިވާ ކަމަށް ރާއްޖެ ޓީވީން ބުނޭ.\nރާއްޖެ ޓީވީގެ ސީއޯއޯ ހުސެއިން ފިޔާޒް މޫސާ ވިދާޅުވީ ހުސެއިންގެ ހާލު ކުރިއަށް ވުރެ މިހާރު ރަނގަޅު ކަމަށެވެ. އެތެރެހައްޓަށް ގެއްލުން ލިބިފައިވާތީ އޮބްޒަވޭޝަނަށް ބާއްވާފައި އޮތް ކަމަށް ޑޮކްޓަރުންނާ ހަވާލާދީ ފިޔާޒް ވިދާޅުވި އެވެ. މިއީ ފަހުގެ ތާރީޚެއްގައި މިހާ ބޮޑު އަނިޔާއެއް ނޫސްވެރިއަކަށް ލިބުނު ފުރަތަމަ ފަހަރު ކަމަށް ވެސް ފިޔާޒް ވިދާޅުވި އެވެ.\n"ހަށިގަނޑުގެ ބޭރުން އަނިޔާ ލިބިފައި ހުރި ކަމުގެ ނިޝާންތައް އެބަހުރި. ހުސެއިންގެ ހަށިގަނޑުގެ ބައެއް ތަންތަނުން މަށާލާފައި ހުރީ. އެއްޗަކުން ޖަހާފައި ހުރި ކަމުގެ ނިޝާން އެބަހުރި،" ފިޔާޒް ވިދާޅުވި އެވެ.\nހުސެއިނަށް އޭޑީކޭގެ އިމަޖެންސީގައި ފަރުވާ ދިނުމަށް ފަހު، މިހާރު ވަނީ ކޮޓަރި އަށް ބަދަލުކޮށްފަ އެވެ.\nގާނޫނީ ވަކީލު މަހްފޫޒް ސައީދު ރޭ ކުރެއްވި ޓުވީޓެއްގައި ވިދާޅުވީ ހުސެއިން ފުލުހުންގެ އިދާރާ އަށް ހާޒިރުކުރިއިރު ވެސް އަނިޔާ ކޮށްފައިވާ ކަމަށެވެ. ވަކީލުން ތަކުރާރުކޮށް އެދުމުން ވެސް ހުސެއިން ހޮސްޕިޓަލަށް ގެންގޮސްފައި ވަނީ އެތައް އިރެއް ފަހުން "މަތިން އޯޑަރު" ލިބުމުން ކަމަށް އޭނާ ވިދާޅުވި އެވެ.\nރާއްޖޭގެ ސިޔާސީ މަސްރަހު ހޫނުވެ، އިދިކޮޅު ހަރަކާތުން ފަހަކަށް އައިސް ބާއްވާ އެއްވުންތައް ކަވަރު ކުރުމަށް ހަރަކާތްތެރިވާ ނޫސްވެރިންނަށް އަމާޒުކޮށް އިއްޔެ އާއި ރޭގެ އެއްވުންތަކުގައި ފުލުހުން އަނިޔާވެރިވެފައިވާ ކަމަށް އެ ހަރަކާތް ކަވަރު ކުރުމަށް އުޅުނު ނޫސްވެރިން ބުނެ އެވެ.\nއޭގެ ތެރޭގައި ސީދާ ނޫސްވެރިންގެ މޫނަށް އަމާޒުކޮށް ޕެޕާ ސްޕްރޭ ޖެހުމާއި އެއްވުން ކަވަރު ކުރުމަށް ގަސްދުގައި ހުރަސް އެޅުމާއި އަނިޔާ ކުރުން ހިމެނޭ ކަމަށް ބައެއް ނޫސްވެރިން ބުންޏެވެ. ނޫސްވެރިންނަށް އަނިޔާ ކުރި ކަމަށް ބުނެ އިދިކޮޅު ޕާޓީތަކުން ވަނީ ފުލުހުންނަށް ފާޑު ކިޔައިފަ އެވެ.\nއިތުރު ލިޔުންތައް މީޑިއާ ނޫސްވެރިކަން މުޒާހަރާ ފުލުހުން ރާއްޖެ ޓީވީ ނޫސްވެރިން\nމީޑިއާތަކަށް ފިޔަވަޅު އަޅަން ގޮވާލައިފި\nނޫސްވެރިންގެ މަސައްކަތަށް ހުރަސް ނާޅަން އެދިއްޖެ


Maamigiyyaai India Aa Dhemedhu Flyme In Schedule Dhathuru Thah Fashanee - Vaguthu\n9 މަސް ކުރިން ( އޮކްޓޯބަރ 11, 2020 )\nފްލައިމީގެ ފްލައިޓެއް – ވަގުތު އިމޭޖްސް: އިބްރާހިމް ޝާބިލް\nފްލައިމީ އިން މާމިގިއްޔާއި އިންޑިއާ އާއި ދެމެދު ޝެޑިއުލް ދަތުރުތަކެއް ކުރަން ފެށުމަށް ތައްޔާރުވެއްޖެ އެވެ.\n"ޕީއެސްއެމް ނިއުސް" އަށް މައުލޫމާތު ދެއްވަމުން ފްލައިމީގެ މެނޭޖިން ޑިރެކްޓަރ އަބްދުﷲ ނާޝިދު ވިދާޅުވީ މި ދަތުރުތައް ފެށުމަށް ނިންމާފައި ވަނީ އިންޑިއާ އަކީ ރާއްޖެއަށް އެންމެ ގިނައިން ފަތުރުވެރިން ޒިޔާރަތް ކުރަމުން އަންނަ އެއް ގައުމަށް ވެފައި، ފްލައިމީ އިން ބަލަމުން އަންނަނީ ފަތުރުވެރިކަމަށް އިތުރު ކުރިއެރުން އަންނާގެ ގޮތްތައް ކަމަށެވެ.\nނާޝިދު ވިދާޅުވީ، ފްލައިމީ އިން ދަތުރުތައް ފެށުމަށް ފުރަތަމަ ހަމަޖެހިފައި ވަނީ އިންޑިއާގެ ހަތަރު މަންޒިލަކަށް ކަމަށެވެ. ފްލައިމީ އިން ދަތުރުތައް ފެށުމަށް މިހާރު ތައްޔާރުވަމުން އަންނަ ހަތަރު މަންޒިލަކީ ބެންގަލޫރުއާއި، ދިއްލީއާއި، މުމްބާއީގެ އިތުރުން އަހްމަދުއާބާދު ކަމަށް ޕީއެސްއެމްއަށް މައުލޫމާތު ދެއްވަމުން އޭނާ ވަނީ ވިދާޅުވެފައެވެ.\nމި ދަތުރުތައް އަންނަ އަހަރު ފަށާނެ އެވެ. މި ދަތުރުތައް ކުރާނީ މާމިނގިލި އެއަރޕޯޓުންނެވެ.\nޖުމްހޫރީޕާޓީގެ ލީޑަރު ގާސިމް އިބްރާހިމްގެ ކުންފުނި ވިލާ އެއާ އަށް އޭޝިއާގެ ގައުމުތަކަށް ދަތުރުކުރުމުގެ ހުއްދަ ދީފައި ވަނީ މިއަހަރުގެ ސެޕްޓެމްބަރު ތިން ވަނަ ދުވަހު އެވެ.\nއަދި ލަންކާގެ ބޯޑަރު ހުޅުވުމާއެކު ރާއްޖެއާ ލަންކާއާ ދެމެދު ޝެޑިއުލް ދަތުރުތައް ފްލައިމީން ކުރަން ނިންމާފައިވާއިރު، ރާއްޖެއިން ބޭރުގެ އިތުރު މަންޒިލްތަކަށްވެސް ފްލައިމީން ދަތުރު ކުރާނެއެވެ.\nފްލައިމީގެ ދަތުރުތައް އާންމުކޮށް ކުރަނީ އދ. މާމިގިއްޔަށާއި ބ. ދަރަވަންދޫއަށެވެ. މީގެ ކުރިން އައްޑޫ ސިޓީއަށާއި، ފުވައްމުލަކަށްވެސް ފްލައިމީން ދަތުރުކޮށްފައި ވެއެވެ.\nފްލައިމީން މާމިގިއްޔާއި ބެންގަލޫރާ ދެމެދު ދަތުރުތައް ފަށަން މަޝްވަރާ ކުރަނީ\nފްލައިމީން އިންޓަނޭޝަނަލް ދަތުރުތައް ފަށައިފި\nއޮކްޓޯބަރ 11, 2020 18:00\nމާމިގިލީ އެޔާޕޯޓްގަ އިންޓަނޭސަނަލް ބޯޑެއް ނެތް ހަރުކޮއްފައެއް. ޑޮމަސްޓިކް ބޯޑެއްވެސް ނެތް ހަރުކޮއްފަ އެއް. އެކެއްޗެއްވެސް ނުޖަހައި މިހާރުވެސް ހިންގަމުންދަނީ.. ދެން އެމެރިކާއަށް ވެސް ދަތުރު ކޮއްފާނެ. ބާގީ ބުރުމާ ވިއްޔާ.\nއޮކްޓޯބަރ 11, 2020 19:05\nމާމިގިލީގަ ހޮސްޕިޓަލެއް، ކޮވިޑް ޓެސްޓް ކުރެވޭނެ ލެބެއް ނެތި، އިމިގުރޭސަނެއް، ކަސްޓަމެއް ނެތި އިންޓަނޭސަނަލް ތިކުރަނީ. އަދި ރަން ވޭ ވެސް ދިގު ނުކޮއް، އެއްވެސް ބޯޑެއްވެސް ނުޖަހައި މިހާރުވެސް ހިނަގަމުންދަނީ މާމިގިލި އެޔާޕޯޓް.\nއޮކްޓޯބަރ 11, 2020 20:58\nއެކަހަލަ ނާޖާއިޒު ފައިދާނަގައްވެގެންނޭ ގައުމޭ ރައްޔިތުންނޭކިޔައިގެން އަނގަ ފުޅާކޮށްވީދުނީ ވަރައް ލަދުހަޔާތްކުޑަމީހެކޭ ބުރުމާ ގާސިމަކީ\nއޮކްޓޯބަރ 12, 2020 07:51\nމިހާރު ޔަގީންވެއްޖެ ގާސިމްވެސް ވަނީ އިންޑިޔާއިން ގަނެލާފަކަން\nއޮކްޓޯބަރ 12, 2020 10:08\nއަމިއްލަ ފައިދާ އަށް ގައުމު ވިއްކާލައިފި! އިންޑިޔާ އައުޓް


High Court Ah2Fandiyaarun Ayyan kuran ninmaifi | Jazeera\tހައި ކޯޓަށް ދެ ފަނޑިޔާރުން އައްޔަން ކުރަން ނިންމައިފި - Jazeera\nހައި ކޯޓަށް ދެ ފަނޑިޔާރުން އައްޔަން ކުރަން ނިންމައިފި\nމޫސާ ރަޝީދު September 23, 2020 141 views0\nހައި ކޯޓުގެ ފަނޑިޔާރުގެ މަގާމަށް ދެ ބޭފުޅަކު އައްޔަން ކުރަން ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖޭއެސްސީ އިން މިއަދު ބުނީ ހައި ކޯޓަށް ފަނޑިޔާރުން ހޯދުމަށް އެ ކޮމިޝަނުން ކުރި އިއުލާނުގެ ދަށުން ކުރިމަތިލާފައިވާ ފަރާތްތައް ސްކްރީންކޮށް، އިވެލުއޭޓް ކޮށްފައިވާ ކަމަށެވެ. އަދި ޖޭއެސްސީއަށް ހުށަހެޅިފައިވާ ރިޕޯޓުގެ ތަރުތީބުން "ހައިލީ ރިކޮމެންޑަޑް" ކޮށްފައިވާ ސ. މަރަދޫ ޒެފެއަރ، އަލްއުސްތާޒާ ފާތިމަތު ފަރުހީޒާ އާއި "ރިކޮމެންޑަޑް" ކޮށްފައިވާ ކ. ދިއްފުށީ ސްވީޑްމީޑް، އަލްއުސްތާޒް ހަސަން ޝަފީއު ހައި ކޯޓަށް އައްޔަން ކުރަން ފެންނަ ކަމަށް ނިންމާފައިވާ ކަމަށް އެ ކޮމިޝަނުން ބުންޏެވެ.\nފަރުހީޒާއަކީ ސ. ފޭދޫ މެޖިސްޓްރޭޓް ކޯޓުގެ އިސް މެޖިސްޓްރޭޓްގެ މަގާމް މިހާރުވެސް އަދާ ކުރަމުން ގެންދަވާ ބޭފުޅެކެވެ. އޭނާ ގާނޫނީ ރޮނގުން މެލޭޝިއާގެ އިންޓަނޭޝަނަލް އިސްލާމިކް ޔުނިވާސިޓީ އިން ބެޗްލާ އޮފް ލޯ އޮނާސް އަދި މާސްޓާ އޮފް ކޮމްޕަރޭޓިވް ލޯ ވަނީ ހާސިލްކޮށްފަ އެވެ.\nމީގެ އިތުރުން ގާނޫނީ ވަކީލު ކަމުގެ 10 އަހަރު ތަޖުރިބާ ހުރި ފަރުހީޒާއަކީ ޕްރޮސެކިއުޓަރެއްގެ ގޮތުގައި ޕްރައިވެޓް ޕްރެކްޓިސްގެ އިތުރުން އެ ގާނޫނީ ދާއިރާ ކިޔަވައި ދެއްވާ ވެސް ބޭފުޅެކެވެ.\nޝަފީއުއަކީ ގާނޫނީ ރޮނގުން މޯލްޑިވްސް ކޮލެޖް އޮފް ހަޔާ އެޑިއުކޭޝަން އިން ޑިގްރީ އަދި މެލޭޝިއާގެ އިސްލާމިކް ޔުނިވާސިޓީ އިން ކޮމްޕަރޭޓިވް ލޯ ހާސިލް ކުރައްވާފައިވާ ބޭފުޅެކެވެ. އޭނާ 2013 ވަނަ އަހަރުން ފެށިގެން މަސައްކަތް ކުރަމުން އައީ ފަނޑިޔާރެއްގެ ހައިސިއްޔަތުން ފެމެލީ ކޯޓުގަ އެވެ.


vnews - Mi'ee mihaaru dhuniyeygai huri umurun enme dhuvasvee meehaa\nމިއީ މިހާރު ދުނިޔޭގައިހުރި އުމުރުން އެންމެ ދުވަސްވީ މީހާ\nއުމުރުން 116 އަހަރުގެ ކާނޭ ޓަނާކާއަކީ ޖަޕާނުގެ ރައްޔިތެއް | ފޮޓޯ: އޭއެފްޕީ\nމިވަގުތު ދުނިޔޭގައި ހުރި އުމުރުން އެންމެ ދުވަސްވީ މީހަކީ 116 އަހަރުގެ ޖަޕާނުގެ ރައްޔިތެކެވެ. ކާނޭ ޓަނާކާ އުފަންވެފައިވަނީ 1903 ވަނަ އަހަރުގެ ޖެނުއަރީ މަހުގެ2ވަނަ ދުވަހުއެވެ. އެއީ، ދުނިޔޭގެ ރެކޯޑް ފޮތަށް އަރާފައިވާ ރައިޓް ބްރަދަރސް ތައްޔާރުކުރި ދުނިޔޭގެ އެންމެ ފުރަތަމަ އިންޖީނު އަޅާފައިވާ މަތިންދާބޯޓު ޓެސްޓު ކުރި އަހަރެވެ.\nދުނިޔޭގެ ރެކޯޑް ފޮތުގައި، ދުނިޔޭގައި މިވަގުތު ހުރި އެންމެ ދުވަސްވީ އިންސާނާގެ ޝަރަފު ދީފައިވާ ޓަނާކާ މިވަގުތު ދިރިއުޅެމުންދަނީ ޖަޕާނުގެ ހުޅަނގުގައިވާ ރަށެއް ކަމަށްވާ ފުކުއޯކޯގައެވެ. އޭނާ ދިރިއުޅެމުންދާ އުމުރުން ދުވަސްވީ މީހުން ދިރިއުޅޭ "ނަރސިންގ ހޯމް" ގައި، އޭނާގެ ޝަރަފުގައި ޚާއްސަ ހަފްލާއެއް ދާދިފަހުން މިވަނީ ބާއްވާފައެވެ.\nއެއީ، ދުނިޔޭގައި މިވަގުތު ހުރި އެންމެ އުމުރުން ދުވަސްވީ މީހާގެ ލަގަބު އޭނާއަށް ލިބުމުގެ ސަބަބުން ބޭއްވި ހަފްލާއެކެވެ. ފާއިތުވި 116 އަހަރުގެ ތެރެއިން އޭނާއަށް އެންމެ ބޮޑު ހިތްހަމަޖެހުމެއް އަދި އުފަލެއް ލިބުނު ވަގުތަކީ ކޮބައިކަމާމެދު ސުވާލު ކުރުމުން ޓަނާކާ ބުނީ، އެއީ "މިހާރު މިވަގުތު" ކަމަށެވެ.\nއޭނާ ކައިވެނިކޮށްފައިވަނީ 1922 ވަނަ އަހަރު ހިޑެއޯ ޓަނާކާ ކިޔާ މީހަކާއެވެ. އެ މީހުންނަށް4ދަރީން ލިބިފައިވާއިރު، ޓަނާކާވަނީ އިތުރު ކުއްޖަކު "އެޑޮޕްޓް" ކޮށްފައެވެ.\nއޭނާއަކީ ހިސާބާއި، "ކެލިގްރަފީ" އަށް ލޯބިކުރާ މީހެކެވެ. ކޮންމެ ދުވަހަކުވެސް ފަތިހު6ޖަހާއިރު ހޭލަން އާދަކޮށްފައިވާއިރު، އޭނާގެ ދުވަހުގެ ބޮޑުބައި ހޭދަކުރަނީ ހިސާބު ދަސްކުރުމާއި، ލިޔުންތެރިކަމުގެ ހުނަރު އިތުރަށް ފުރިހަމަ ކުރުމަށެވެ.\nޖަޕާނަކީ، މީހުންގެ އުމުރު ދިގު ގައުމެއްގެ ގޮތުގައި ފާހަގަކުރެވޭ ގައުމެކެވެ. ޖަޕާނުގެ ގިނަ ރައްޔިތުންތަކެއް ވަނީ، ދުނިޔޭގައި ދިރިހުރި އެންމެ އުމުރުން ދުވަސްވީ މީހުންގެ މަގާމު ހާސިލްކޮށްފައެވެ. މީގެ ތެރޭގައި ޖިރޮއެމޯން ކިމޫރާ ހިމެނެއެވެ. އޭނާ މަރުވީ 116 އަހަރުގައި 2013 ވަނަ އަހަރުގެ ޖޫންމަހުއެވެ.\n"ގިނިސް" ދުނިޔޭގެ ރެކޯޑް ފޮތުން ރެކޯޑްތައް ބަލަހައްޓަން ފެށިފަހުން، އެންމެ ގިނަދުވަހު ދުނިޔޭގައި ހުރި މީހާގެ ލަގަބު ހޯދާފައިވަނީ ފްރާންސްގެ ރައްޔިތެއް ކަމަށްވާ ރީން ލުއީސް ކެމެންޓްއެވެ. އޭނާ މަރުވީ އުމުރުން 122 އަހަރުގައެވެ.


Niyaz maran Criminal Courtun kuri hukuma High Court innves thaaeedhu - One Online\nކ. ތުލުސްދޫ، ރެޑްރޯޒް، މުހައްމަދު ނިޔާޒު\nނިޔާޒު މަރަން ކްރިމިނަލް ކޯޓުން ކުރި ހުކުމަށް ހައި ކޯޓުން ވެސް ތާއީދު\nދެހާސް ސާދަ ވަނަ އަހަރުގެ ޖުލައި މަހު 31 ވަނަ ދުވަހު 19:00 ހާއިރު ކ. ތުލުސްދޫ، ބިޖިލީހިޔާ، އަލީ ޝިހާމަށް ތޫނު އެއްޗަކުން ހަމަލާދީ މަރާލި ކަމުގެ ކުށް ސާބިތުވި، އެރަށު ރެޑްރޯޒް މުހައްމަދު ނިޔާޒަށް ކްރިމިނަލް ކޯޓުން އިއްވާފައިވާ މަރުގެ ހުކުމަށް ހައި ކޯޓުން ވެސް މިއަދު ތާއިދު ކޮށްފިއެވެ.\nވަޅިއަކުން ހަމަލާދީ ޝިހާމް މަރާލި މައްސަލައިގައި ނިޔާޒު މެރުމަށް ކުރިމިނަލް ކޯޓުން ހުކުމްކުރީ 2014 ވަނަ އަހަރުއެވެ. ނިޔާޒުގެ ފަރާތުން އެ ހުކުމް ހައި ކޯޓުގައި އިސްތިއުނާފު ނުކުރިއިރު އޭނާ ވަނީ ގާނޫނުއަސާސީން ލިބިދޭ ވަކީލަކު އައްޔަން ކުރުމުގެ ހައްގު ވެސް ދޫކޮށްލައިފައެވެ.\nކުރިމިނަލް ކޯޓުގެ ހުކުމް ނިޔާޒުގެ ފަރާތުން އިސްތިއުނާފު ނުކުރުމުން ސުޕްރީމް ކޯޓުން ހަމަޖައްސާފައިވާ އުސޫލުގެ ދަށުން އެ ހުކުމުގެ ސައްހަކަން ކަށަވަރު ކުރަން ހައި ކޯޓަށް ހުށަހެޅީ ދައުލަތުންނެވެ. ހައި ކޯޓުން އެންމެ ފަހުން އެ މައްސަލައިގެ އަޑުއެހުމެއް ބާއްވާފައި ވަނީ، މިދިޔަ އަހަރުއެވެ. އޭރު އެ މައްސަލަ ބައްލަވާ ފަނޑިޔާރުންގެ ބެންޗުގައި އެ ކޯޓުގެ އޭރުގެ އިސް ފަނޑިޔާރު ޝުޖާއު އުސްމާން ވެސް ހިމެނިވަޑައިގެންނެވިއެވެ.\nއެ ފަހުން އަޑުއެހުމެއް ބާއްވާފައިވަނީ މިމަހު 13 ވަނަ ދުވަހުއެވެ. އެ އަޑުއެހުމުގައި ނިޔާޒު ބުނެފައިވަނީ، ކްރިމިނަލް ކޯޓުން އޭނާ މަރަން ހުކުމް ކުރިތާ އަހަރުތަކެއް ވެފައިވާ ކަމަށެވެ. އަދި ހައި ކޯޓުގައި ވެސް މައްސަލަ އޮންނަތާ އަހަރުތަކެއް ވާން ކައިރިވެފައިވާ ކަމަށެވެ. ނިޔާޒު ބުނެފައިވަނީ އޭނާ މިހާރު ބޭނުން ވަނީ ވީހާވެސް އަވަހަކަށް ކޯޓުން ގޮތެއް ކަނޑައަޅައިދިނުމަށް ކަމަށެވެ. މަރަށް މަރު ހިފަން ބޭނުން ވާ ނަމަ އެކަންވެސް އަވަހަށް ތަންފީޒުކުރަން އެދޭ ކަމަށް ވެސް ނިޔާޒު ބުންޏެވެ.\nމަރުގެ އަދަބު އެނާއަށް އިއްވީ އިސްލާމީ ޝަރީއަތް ތަންފީޒު ކުރަން ކަމަށް ކުރިމިނަލް ކޯޓުން ބުންޏަސް، ރާއްޖޭގައި އިސްލާމީ ޝަރީއަތް ތަންފީޒު ވާ ކަމަކަށްވެސް ގަބޫލު ނުކުރާ ކަމަށް އޭނާ ވަނީ ބުނެފައެވެ. އެހެންކަމުން އިސްލާމީ ޝަރީއަތް ތަންފީޒު ކުރަން އޭނާ އަށް އިއްވި ހުކުމް ތަންފީޒު ކޮށްދިނުމަށް ވަނީ އެދިފައެވެ.\nކުރިމިނަލް ކޯޓުން އިއްވި ހުކުމުގެ ސައްހަކަން ކަށަވަރުކުރަން ހައިކޯޓުގައި ބޭއްވި ފުރަތަމަ އަޑުއެހުމުގައި ނިޔާޒު ބުނެފައި ވަނީ، ދައުލަތުން ކޯޓުގައި ވިދާޅުވެފައިވާ ގޮތަށް ޝިހާމު މަރާލި ކަމަށެވެ. އެކަމަކު އެއީ މަރާލުމުގެ ގަސްދުގައި ދިން ހަމަލާއެއް ނޫން ކަމަށާއި އަދި އެކަމަށް ޝިހާމުގެ އާއިލާގެ ކިބައިން މައާފަށް އެދޭ ކަމަށެވެ. ނިޔާޒު އިތުރަށް ބުނެފައިވަނީ ކުރިމިނަލް ކޯޓުގެ މަރުހަލާގައި ކުށަށް އިއުތިރާފު ވެފައި ނެތް އިރު އޭރު ވާހަކަތައް ނުދައްކާ އޮތީ އޭނާއަށް ފައިސާ ދޭން ބުނެފައި އޮތުމުން ކަމަށެވެ. ފައިސާގެ ވާހަކަ ދެއްކުމުން މައްސަލަ ބައްލަވާ ފަނޑިޔާރުގެ ބެންޗުގެ ރިޔާސަތު ބަލަހައްޓަވާ ފަނޑިޔާރު ޝުއައިބް ހުސައިން ޒަކަރިއްޔާ ވަނީ އެ ފައިސާގެ ވާހަކަ ކުރިމިނަލް ކޯޓުގައި ނުދެއްކީ ކީއްވެތޯ އައްސަވައިފައެވެ.\nޖަވާބުގައި ނިޔާޒު ބުނެފައިވަނީ އޭރު ފައިސާގެ ވާހަކަތައް ނުދެއްކީ އޭނާ ބަންދު ކުރިޔަސް އެ ފައިސާ އޭނާގެ އާއިލާ މެންބަރުންނަށް ބޭނުން ކުރެވޭނެތީ ކަމަށެވެ. ނަމަވެސް މިއަދާ ހަމައަށް ވެސް އެ ފައިސާ ލިބިފައި ނެތް ކަމަށް ނިޔާޒު ބުންޏެވެ. ނިޔާޒަށް ފައިސާ ދޭން ބުނި މީހާގެ މައުލޫމާތު އޭނާ ހާމައެއް ނުކުރެއެވެ.\nމިއަދު އޮތީ އެ މައްސަލައިގެ ހުކުމް އިއްވުމުވެ. ހައި ކޯޓުން މިއަދު އިއްވި ހުކުމުގައި ބުނީ، ޝިހާމަށް ހަމަލާދިނީ މަރާލުމުގެ ނިޔަތުގައި ނޫން ކަމަށް ނިޔާޒު ބުންޏަސް، އިސްލާމީ ޝަރީއަތުގެ ހަމަތަކުން ބަލާއިރު ނިޔާޒު ހަމަލާދިނީ ޝިހާމު މަރާލަން ކަން އެގޭ ކަމަށެވެ. އެއީ ޝިހާމަށް ހަމަލާދީފައި ވަނީ ވަޅިއެއް ބޭނުން ކޮށްގެން ކަމަށާއި، ހަމަލާދީފައި ވަނީ މިހާކު މަރުވެދާނެ ފަދަ ގުނަވަންތަކަށް ކަމަށެވެ. މީގެ އިތުރުން ޝިހާމަށް ހަމަލާދިން ވަޅިއަކީ ނިޔާޒު އޭނާގެ ގެއިން ހޯދި ވަޅިއެއް ކަމަށާއި، ވަޅި ހޯދައިގެން ޝިހާމު ހޯދުމުގެ ގޮތުން ރަށުގެ އެކިތަންތަން ބަލަމުން ދިޔަ ކަމަށެވެ. އެހެންކަމުން މިއީ ރާވައިގެން ގަސްދުގައި މިހާކު މަރާލުމަށް ދިން ހަމަލާއެއް ކަން ސާބިތުވާކަމަށް ހުކުމުގައި ވެއެވެ.\nމީގެ އިތުރުން ފުލުހުންގެ ތަހުގީގަށާއި ކްރިމިނަލް ކޯޓުގައި އަދި ހައި ކޯޓުގައި ވެސް ނިޔާޒު އޭނާ އަށް ކުރާ ދައުވާތަކަށް އިންކާރު ނުކުރާ ކަމަށާއި، ނިޔާޒުގެ ފަރާތުން ހައި ކޯޓުގައި ބުނީ، ކްރިމިނަލް ކޯޓުގައި ޝިހާމް މަރާލި ކަމަށް އެއްބަސްވީ ގިނަ އަދަދެއްގެ ފައިސާ ދޭނެ ކަމަށް ބުނުމުން އޭނާ ޖަލުގައި އޮތަސް އާއިލާއަށް އެ ފައިސާ ބޭނުންކުރެވޭނެތީ ކަމަށެވެ. ނަމަވެސް އެ ވާހަކަތަކީ ކުރެވޭ ދައުވާ އަށް އިންކާރުކުރުން ކަމަށް ނުބެލެވޭނެ ކަމަށް މައްސަލަ ބެއްލެވި ތިން ފަނޑިޔާރުންގެ އިއްތިފާގުން ވަނީ ނިންމައިފައެވެ. އަދި ކްރިމިނަލް ކޯޓުން ނިޔާޒު މަރަން ކުރި ހުކުމް ބާތިލު ކުރަން ޖެހޭ ޝަރުއީ އަދި ގާނޫނީ ސަބަބެއް ނެތްކަމަށް ވަނީ ކަނޑައަޅައިފަ އެވެ.\nމި މައްސަލަ ބެއްލެވި ފަނޑިޔާރުންނަކީ، ފަނޑިޔާރު ޝުއައިބް ހުސައިން ޒަކަރިއްޔާ، ފަނޑިޔާރު މުހައްމަދު ނިޔާޒު، އަދި ފަނޑިޔާރު ހުސެއިން ޝަހީދުއެވެ. ރިޔާސަތު ބެލެހެއްޓެވީ ފަނޑިޔާރު ޝުއައިބް ހުސައިން ޒަކަރިއްޔާއެވެ.\nގުޅޭ ޓެގު ޕޮލިސް ހައިކޯޓު ޕީޖީ އޮފީސް މަރުގެ މައްސަލަތައް ކުށް


BREAKING : Meehaku Buneethee Shiaaru Faalhu Nukurumah Civil Service Muvazzafunnah Angaifi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 45 މިނެޓް ކުރިން\nމީހަކު ބުނީތީ ޝިއާރު ފާޅު ނުކުރުމަށް ސިވިލް ސާވިސް މުވައްޒަފުންނަށް އަންގައިފި\nމީހަކު ބުނީތީ ކަންކަމުގައި ޝިއާރު ފާޅު ނުކުރުމަށް އަންގައި ސިވިލް ސާވިސް މުވައްޒަފުންނަށް ސިވިލް ސާވިސް ކޮމިޝަނުން ނުސީދާ އިންޒާރެއް ދީފިއެވެ.\nސިވިލް ސާވިސް ކޮމިޝަނުން މިފަދަ އިންޒާރެއް ދީފައި މިވަނީ ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް މުހައްމަދު ނަޝީދު އެ ކޮމިޝަނުގެ މެމްބަރުންނާއި ބައްދަލު ކުރައްވައި އެމްޑީއެން އާއި ދެކޮޅަށް ބާއްވާ އެއްވުންތަކުގައި ސިވިލް ސާވިސް މުވައްޒަފުން ބައިވެރިވުން ހުއްޓުވަން މަޝްވަރާ ކޮށްފައި ވަނިކޮށެވެ.\nސިވިލް ސާވިސް ކޮމިޝަނުން މިހެން ބުނެފައި ވަނީ "ޤައުމީ ދުވަހުގެ އިލްތިމާސް" މި ނަމުގައި އެ ކޮމިޝަނުން ނެރެފައިވާ ބަޔާނެއްގައެވެ.\n"ޙިޔާލު ތަފާތުވުމާއި ދެބަސް ބަހުސް އުފެދޭ ކަންކަމުގައިވެސް، ރުޅި އިސްނުކޮށް ކެތްތެރިކަމާއި، ހެޔޮ ވިސްނުމުގެ ބޭނުންހިފައި ޤައުމާއި ރައްޔިތުންގެ މެދުގައި ބައިބައިވުމާއި، ފިތުނަ ފަސާދަ އަށް ޖާގަ ނުދެވޭ ގޮތެއްގެ މަތިން ބަސްމަގާއި އަމަލުތައް ގެންގުޅުމަކީ މިފަދަ ކަންކަމުގައި ކަންކުރަން އޮންނަ އެންމެ މޮޅު ގޮތްކަމާއިމެދު ޝައްކެއްނެތެވެ. އެހެންކަމުން، މީހަކު ބުނީތީ ކަމުގެ ދެކޮޅު ބެލުމެއްނެތި، ކަންކަމުގައި ޝިއާރުފާޅުކޮށް ހަރުކަށި އަމަލުތައް ހިންގުމަށް ހިތްވަރުދީ ހެދުމަކީ ސިވިލް ސާރވަންޓުންގެ ސުލޫކީ މިންގަނޑާއި ޙިލާފުވާ ކަންކަމުގައި ވެސް ހަނދާންކޮށްދެމެވެ" އެ ބަޔާނުގައި ބުނެފައި ވެއެވެ.\nއެ ބަޔާނުގައި އިތުރަށް ބުނެފައި ވަނީ ސިވިލް ސަރވިސްގެ ޤާނޫނުގެ 18ވަނަ މާއްދާގެ (ހ) އިން ދިވެހި ސިވިލް ސަރވިސްގައި ޚިދުމަތްކުރާ މުވައްޒަފުންނަކީ ޤާނޫނީގޮތުން އުފެދިފައިވާ ސަރުކާރަށާއި ރައްޔިތުންގެ މަޖިލީހަށާއ،ި ރައްޔިތުންނަށް ވަފާތެރިކަމާއި އިޚްލާސްތެރިކަމާއި އެކު ޚިދުމަތް ކުރާ، ސިޔާސީގޮތުން ވަކި ފަރާތަކަށް ނުޖެހޭ، ޤާނޫނާއި ޤަވާއިދުތަކަށް ޙުރުމަތްތެރިކޮށް ހިތާ، ގާބިލް ބަޔަކަށް ހެދުމަށް ސިވިލް ސަރވިސް ކޮމިޝަނުގެ މައްޗައް ލާޒިމްކޮށްފައި ވާއިރު، މި އުސޫލުތަކާއި މިންގަނޑުތަކުގެ ތެރޭގައި ސިވިލް ސަރވަންޓުންގެ އުޅުމާއި އަހުލާގު ބެހެއްޓުމަށްވެސް ހަނދާން ކޮށްދީފައެވެ.\nމީގެ އިތުރުން، ސިވިލް ސަރވިސް މުވައްޒަފުން ނުރަސްމީ ގަޑި ތަކުގައިވެސް ފިތުނަ އުފެދޭ ގޮތަށް މަސައްކަތް ނުކުރަށް ސިވިލް ސާވިސް ކޮމިޝަނުން އިލްތިމާސް ކޮށްފައިވާކަން ފާހަގަކޮށްލެވެއެވެ.\nއޮކްޓޯބަރ 28, 2019 18:39\nމިހާރު ފާޅުކުރަމުން މިގެންދާ ޝިޔާރަކީ ވަކިމީހަކު ބުނީތީ ކުރަން ޖެހޭ ކަމެއްނޫން މިއީ ތިޔަ އަމުރު ތިޔަނެރު މީހާއި އިސްލާމް ދީނައް ފުރައްސާކުރި މީހާއައި މިގައުމުގައި އުޅޭ ލާދީނީ މީހުން ނާއި މެދުގައި ފާޅުކުރަމުން ގެންދާ ޝިޔާރަކެވެ. މިފަދަމީހުން ﷲގެ ރަހުމަތުން ބޭރުވެދާނެތީ އަހަރުމެން ހިތާމަކުރަން\nއޮކްޓޯބަރ 28, 2019 18:56\nޢަލީ ޝަމީމަކީ ނުބައި ނުލަފާ މީހެއް\nއޮކްޓޯބަރ 29, 2019 00:03\nމީހަކު ބުނެގެންތަ ޝިއާރު ފާޅުކުރަނީ މި. ނުހުއްޓުވޭނެ. ބޭން އެމްޑީއެން ބޭން އެމްޑީއެން ބޭން އެމްޑީއެން ބޭން އެމްޑީއެން\nގޮވާނަން ހަމަ. މީހަކު ބުނީތީ ފާޑުފާޑުގެ ބަޔާން ނެރެ ބިރުދައްކަން އުޅޭނެ ކަމެއް ނެތް.\nއޮކްޓޯބަރ 28, 2019 18:57\nމީހަކު ބުނީތީ ކަލޭމެންވެސް ފާޑުފާޑުގެ ނޫސްބަޔާން ނުނެރިބަލަ. ބޭން އެމްޑީއެން\nއޮކްޓޯބަރ 28, 2019 19:02\nދައުލަތުގެ މުއައްސަސާތަށް މިނިވަންކުރަން ހަޅޭއްލެވި މީހުންނަށް ސަރުކާރުހިންގަންލިބުނީމަ މުއައްސަސާތަށް އަޅުވެތިކުރުމުމުގަ، ހައްދުފަހަނަޅާފަ ހުރި ޓެރަރިސްޓް ނަޝީދު އާ ސަރުކާރުގެ ނުލަފާކަން ދައްކަންފެށީދޯ؟ އަދި ދިވެހިން ސިވިލްސާވިސް މުވައްޒަފުންވިޔަސް ޚިޔާލުފާޅުކުރަމުންދަނީ ޤާނޫނުއަސާސީއާ ޤާނޫނުތަކާ ޚިލާފަށް ހިންގަމުންދާ ލާދީނީ ހައްދުފަހަނަޅާފަވާ ޓެރަރިސްޓ ޖަމާއަތެއް ދިވެރާއްޖެ ފިތުނަކޮށް ބިރުވެރިކަން އުފައްދާތީ އެ ޖަމާއަތަށް ފިޔަވަޅުއެޅުމަށް. އެޖަމާއަތުގެ މަސައްކަތްހުއްޓުވާ އެޖަމާއަތުގެ މީހުންނަށް ފިޔަވަޅު އެޅުމަކީ ދިވެހި ރައްޔަތުންގެ ފައިސާއިން މުސާރަދީ އެކަންހަވާލުވެ ހުވާކޮށްގެން ތިބި ބައެއްގެ މައްޗަށް ވާޖިބުކަމެއް. ރައްޔަތުންނެއް އިންސާނުންދެކެ ބިރެއްނުގަންނާނެ. ހަމައެކަނި ބިރުގަންނާނީ ﷲ ދެކެ. ވާޤި އެދޭނީވެސް އެފަރާތުން. ވަޒީފާދެއްވަނީވެސް ރިޒުޤު ދެއްވަނީ ވެސް ﷲ ސުބުހާނަހޫ ވަތާޢާލާ. ޢެމްޑީޕީ އެއްނޫން.\nއޮކްޓޯބަރ 28, 2019 19:10\nތިޔަ ކޮމިޝަނުގެވެރި މީހާގެ ސިއްހީ ހާލަތާ މެދު ކަންބޮޑުވަން ކޮމިޝަނަކަށް ވިއަސް މިނިސްޓްރީ އަކަށް ވިއަސް މީހުން ޚިޔާލު ފާޅު ކުރަނީ އެބައެއްގެ ދިނާއި ރަސޫލާއަށް ހަޖޫޖަހާ ބަދުބަސް ބުނާތި އެބަޔަކާއި ދެކޮޅަށް ތިކޮމިޝަނާ ދެކޮޅަށް ނޫން\nއޮކްޓޯބަރ 28, 2019 19:22\nއަލީ ޝަމީމަކީ ލާދީނީ ފިކުރަށް ގޮވާލާމީހެއްތޯ-ތިވަރު ބޮޑުދޯ ވަޒީފާއަށް ބިރުގަތަސް! ޝަމިމު ބުންޏަސް ދީނާ ދުރަކަށް ނުދާނަން! ސިވިލް ސަރވިސް ގަވާޢިދުގައި ދީނާ ދުރަށްދާކަށް ލިޔފައިނޯވޭ! ހަފޮޅުން ބޭރުނުވޭ ޖައްބާރު ޝަމީމު!\nއޮކްޓޯބަރ 28, 2019 19:27\nމޮޔަވެގެންތަ މިއުޅެނީ ބަޔަކު އަޅެ ފަހެ ޚައިރާނެއް ނުވާނެތަ. ސިވިލްސާވިސް މުވައްޒަފުންނަކީ އެހެން ދީނެއްގެ ބަޔަކީ ތަ!މުސްލިމުން ނެއްނޫންތަ؟\nހައްތާ ބޭޒާރު ވަމުން ތިޔަދަނީ ހޭވިހަޑިއަށް ފަސްއަޅަން ހަދައިގެން. އެއްދޮގު ހެދި މީހާ އެދޮގު ފޫބައްދަން 40 ދޮގުހެދާނެއޭ ބުނާހެން.\nމަތީގަޑިން ޖަހަންދެން ތިބެވޭނީ . ﷲ ގެ ޙަޟްރަތުގައިދީނަކީ އިސްލާމްދީން. ޤުރްއާން ދޮގުނުކުރެވޭނެ. ޙަދީޘް ދޮގުނުކުރެވޭނެ.\nދިވެހިން ގޮއްމުށަކައް ނުސިހޭނެ ކަން ދައްކާލަން ވާނެ. ދިވެހިން އިސްލާމްދީން ހިމާޔަތް ކުރާނެ ތިބޭނީ އިސްލާމުންގެގޮތުގަ. ދިވެހިރާއްޖެމިވަގުތުމިއޮތީ ކާފަރުންގެއަތްމައްޗައް ދިއުމުގެ މަގުމަތީގަ.\nއޮކްޓޯބަރ 28, 2019 20:17\nހަމަހިލާ ކެނެރީގޭ ޖާހިލުގެ އައުވާނުންނަކަށް މިދީބު ދިޔަކަނުދޭނަން ﷲ އަކުބަރު ﷲއަކުބަރު.\nއޮކްޓޯބަރ 28, 2019 20:22\nމީހަކު ބުނީތީ ފާޑުފާޑުގެ އިލްތިމާސްތައް ނުކުރުމަށް ސިވިލްސާރވިސް ކޮމިޝަނަށް ގޮވާލަން\nއޮކްޓޯބަރ 28, 2019 20:29\nއޭ މިހިރަ އަނގަގަދަ މިތުރާ ކުރީގެ އެޑިއުކޭޝަން މިނިސްޓަރު ޑރ. އައިޝަތު ޝިހާމު ރާއްޖެތެރޭ ރަށަކަށް ވަޑައިގަތީމަ އެރަށު ސުކޫކު ލީޑިންގ ޓީޗަރާ އިތުރު ޓީޗަރުން ވެގެން އެކަމަނާއަށް ފާޅުފަ ވަގަށް ގޮވާ ބެނާހިފައިގެން ފަހަތުން ދުވިއިރު ކަލޭ އޮތީ ކޮންތާކު ފިލައިފަ. އެމީހުން ސުލޫކީ މައްސަލަ ނުބެލީ ކޮން ކާކިދެކެ ބިރުންތަ؟ މިހާރު ތިއުޅެނި ކޮން ބިރެއް ގަނެގެން.\nއޮކްޓޯބަރ 28, 2019 20:35\nޤައުމާދީނަށް އިހުލާސްތެރިކަމުގަ މަސައްކަތް ކުރުމައް ބޮޑު ހުވައެއް ކޮއްގެން މަނިކުފާނު ހިލާފު ވަނީ ކީއްވެތޯއެވެ؟\nޤައުމައް ގައްދާރުވަނީ ކީއްވެތޯ؟\nﷲއާ އެކަލާންގެ ދީނައް ފުރައްސާރަ ކުރަނީ ކީއްވެތޯ؟\nމިކަންކޮއްފަ އެހެންމީހުން އަނގަ ބަންދުކުރާން އުޅޭނެކަމެއްނެތް؟\nމާތް ﷲ އާ އެކަލާންގެ ރަސޫލާއަށްވުރެން މަތިވެރި ފަރާތެއް ކޮބާ؟\nއޮކްޓޯބަރ 28, 2019 20:37\nއެކަމަކު ދެން މީ ބޮޑުވަރު. ތިޔަކަހަލަ ކަންތަކުން ލާދީނީ ކަންތަކަށް ތާއީދުކުރާމީހުން އެނގިގެން މިދަނީ. ޢަހަރުމެން ހެއްދެވި ފަރާތަށާއި ރަސޫލާ އަށް ކުރާ ގަދަރާ ލޯތްބަކަށް ކަލޭމެނަކަށް ބަދަލެއް ނުގެނެވޭނެ.\nއޮކްޓޯބަރ 28, 2019 20:49\nބަލަ ސަރުކާރު ކުނފުނިތަކުގައި ނުރަސްމީކޮއް ހިތުހުރިވަރަކަށް އިތުރުގަޑި ހަދާފަ އެތަނުގައި ޔާމިންއަށް ބަވާފަ އެއީ ފިތުނައެއްނޫންތަ\nއޮކްޓޯބަރ 28, 2019 20:54\nސިވިލްސާވަންޓުންވެސް އެހެންމީހުންވެސް މިގައުމުގައި އިސްލާމްދީންނޫން ދީނަކަށް ފުުރުސަތު ދީގެންނުވާނެ. ލާދީނީ މީހުންހުއްޓުވަން އެންމެންވެސް އެމީހަކަށް ކުރެވުނުކަމެއް ކުރަންވީ. އެމީހުން ދައްކާބިރަކަށް ސިހޭކަށް ނުޖެހޭ.\nއޮކްޓޯބަރ 28, 2019 21:14\nސިއާރު ފާޅުކުރަންޖެހެނީ މީހަކު ބުނީމައެއްނޫން، އިސްލާމްދީނުގެ ދިފާއުގައާއި ކީރިތި ރަސޫލާ އަށް ފުރައްސާރަކުރާ މީހުނާ ދެކޮޅަށް ތެދުވުމަކީ ކޮންމެ މީހަކަށް ލިބިގެންވާ ހައްގެއް .މިފަދަ މީހުން ނާ އެއްފަރާތް ވުމަކީ ކޮންމެ މީހަކަށް ވާޖިބު ކަމެއް . އުނދަގޫވާނަމަ އުނދަގޫކުރާނަމަ އެއްފަރާތް ކޮށްލުމަކީ ސަވާބު އިތުރުވާކަމެއް.\nއޮކްޓޯބަރ 28, 2019 21:28\nޔާﷲ އެހެން ބުނި މީހެއްގެ އަތްފައި ވާކުރައްވާންދޭ!\nއޮކްޓޯބަރ 28, 2019 21:31\n"މީހަކު ބުނީތީ ކަމުގެ ދެކޮޅު ބެލުމެއްނެތި" ސަޅި އިބާރާތްކޮޅެއް އޮޅިގެންވެސް ލިޔެވިފަތިއޮތީ.\nރަސޫލާއަށް ބަދުބަސް ބުނީމަ ބަލަންޖެހޭ ދެކޮޅެއް ނެތް. އަންނި ބުނެގެން ތިކޮމިޝަނަށް ދެކޮޅު ބެލުނުތަ.\nހިޔާލު ފާޅުކުރުމުގެ މިނިވަންކަން ހަމައެކަނި ލިބެނީ ދީނާއި ދެކޮޅަށް އަޑުއުފުލާ މީހުންނަށްއެކަނިބާ؟. ހިޔާލު ފާޅުކުރުމުގެ ހައްގަކީ އެންމެނަށްވެސް ލިބިގެންވާ ހައްގެއްކަން ދީނާއި ދެކޮޅު މީހުންވެސް ގަބޫލުކުރަންވާނެ އަދި ހަޖަމް ދަސްކުރަންވެސްވާނެ. އަދި ދީން ހިމާޔަތްކުރަން އަޑުއުފުލާ މީހުންނަށް ފިޔަވަޅު އެޅުން އެއީ ގަބޫލުކުރެވޭނޭ ކަމެއްނޫން #ބޭންއެމް.ޑީ.އެން.\nއޮކްޓޯބަރ 28, 2019 21:46\nކޮމިޝަނުގެ ރައީސް އެއީ ބޮޑުއަނގައެއް....ބޭކާރު ތާކުންތާކު ނުޖެހޭ އަނގަ ތަޅާނީވެސް...\nއޮކްޓޯބަރ 28, 2019 21:55\nމަ ހީކުރީ އެމްޑީޕީ ބައިގަނޑު މީގެކުރިން ރއީސް ޔާމީނު ސަރުކާރުގަ މިކަހަލަ ކަންކަން ވީމަ މި ރައްޔިތުން ދެކެލޯބިވާ ރައްޔިތުންނަށް ހުރިހާ ހައްގެއްދޭ އޯގާތެރި ސަރުކާރުން މިކަހަލަ އެންގުންތަކެއް މުވައްޒަފުންނަށް ދުވަހަކުވެސް ނާންގާނެކަމަށް.. މިސަރުކާރުގަ ހުރިހާ ރައްޔިތުންނަށް ހުރިހާ ހައްގެއް ލިބިގެން ދާނެކަމަށް.. މިހެންމިބުނީ އެމްޑީޕީން ވެރިކަމަށް އަންނަން ތެޅުނުއިރު ހީވީ މިވެރިންނަކީ ކޮންމެ ރައްޔިތެއްގެ ހިތުގެ އެއްފަޅިހެން..\nއޮކްޓޯބަރ 28, 2019 22:34\nސިވިލް ސަރވިސް ކޮމިޝަނުން ކީއްތޯ ސިވިލް ސަރވިސްގެ އަންމަ ބުންޏަސް ލާދީނީ އެމް.ޑީ.އެން އުވާލަން ގޮވާނަން. އަދި ލާދީނިިިިިިިިިިިިއްޔަތާއި ދެކޮޅަށް ޝިއާރުވެސް، ޝުޢޫރުވެސް ފާޅުކުރާނަން. ان شاء اللہ.\nއޮކްޓޯބަރ 28, 2019 22:42\nހަގީގަތުގައި ޢަލީ ޝަމީމު ބޭނުން ވަނީ ދެންވެސް އެ ކޮމިޝަނުގެ ރައީސްކަން ފަސް އަހަރު ކުރުން މީނާ ސިވިލް ސަރވަންޓުންގެ ދިފާޢުގައި ކޮށްދިން ކަމެއް ބުނެދީބަލަ ކަމެއް އިސްލާހު ކުރުމުގެ ޚިޔާލު ދިނަސް ބުނާނެ ލިޔުމުން ހުށަހާޅާށޭ ކަލޭ މިވީހާ ތަނަށް ސިވިލް މުވައްޒަފަކަށް ވިއްޔާ އޮތީދެރައެއް ދީފާ ކަލެއަށް ވުރެ ފަހުމީވެސް ރަނގަޅު ކުޑަ ކުރި މުސާރާގައި ސޮއި ނުކުރަން އޭނާ އެންގި އަންނި މުސާރަ ކުޑަ ކުރި އިރު އޭނާ އެކަމާ ދެކޮޅު ހެދި މިއަދު މުސާރަ ކުޑަ ކުރިއަސް ކަލޭގެ މުސާރަ ބޮޑެއްނު ތިހެން އުޅެނިކޮށް އަނގަވަތައްލާ ވެއްޓިދާނެ .. މީނާ އަކީ ވާހަކަ ދައްކަން ތަނަކަށް އަރުވައި ފިއްޔާ ހުއްޓަން އިނގޭ މީހެއް ނޫން .....\nއޮކްޓޯބަރ 28, 2019 22:56\nމިއަދު ވަޒީފާގެ ބިރައް އަނގައިގަ މަލަން އަޅައިގެންތިބެފަ މާދަަމާ ﷲގެ ދަރުބާރުގައި ދައްކާނީ ކޮންމޫނެއް ﷲއަށް ބިރުވެތިވޭ މީ ސިޔާސީީ ކަމަކަށްވާނީ ކޮންފަދައަކުން، ﷲއާއި ރަސޫލާއަށް ފުރައްސާރަ ކުރި ބައެއްގެ ދިފާއުގާ ބަޔާާންްނެެެރެެ ހައްޤު ބަސް ބުނާމީހުންނައް ބިރު ދެއްކުމަކީ ވަރަށް ދެރަ އަދި އެހާމެ ފިނޑި އަމަލެއް.\nއޮކްޓޯބަރ 28, 2019 23:44\nއޮކްޓޯބަރ 29, 2019 00:24\nސިވިލް ސަރވިސްގަ ތިބެނީ ކަންބަޅި ބަކަރިތަ ނޫނީ އިންސާނުންތަ؟ އިންސާނުންކަމައް ވައްންޏާ ހަމަބުއްދި ހުންނާނެ ސުއޫރުވެސް ފާޅުކުރާނެ، އަޅުވެތިކުރަން ނޫޅޭ\nއޮކްޓޯބަރ 29, 2019 00:27\nމީހަކު ބުނީތީ ސިވިލް ސަރވި ސް މުއައްޒަފުންނަށް ފިޔަވަލު ނޭޅުމަށް ގޮވާލަން!\nއޮކްޓޯބަރ 29, 2019 01:44\nހާދަހާބޮޑުވެއްޖެކަމެކޭމީ މާދަމާބުނާނެ ރަ ސްމީގަޑީގަ މި ސްކިތައްނާރާށޭ\nއޮކްޓޯބަރ 29, 2019 04:03\nކަލޭމެން ހުރިހާ މީހުންނަކައް ބިރެއް ނުދެއްކޭނެ. ޙައްގު ބަސް ބުނާން. ދޫ ބުރިކޮއް ހައްޔަރުކޮއް މެރި ކަމުގައި ވިޔަސް މިފަހަރު މަޑަކުން ނުތިބޭނަން. ޢިންޝާﷲ\nއޮކްޓޯބަރ 29, 2019 05:36\nޚިޔާލު ފާޅުކުރުމުގެ މިނިވަންކަން މެކުހަށް. ޑިމޮކްރެސީގެ އައްޕާ ލާދީނިީ ނަޝީދޫ...ކަލޭގެ ލަދުކޮބާ. ދީނަށް ފުރައްސާރަ ކުރާ މީހެއްގެ ކޮން ލަދެއް ޙަޔާތެއް ވަކި އޮންނާނީ ދޯ.\nއޮކްޓޯބަރ 29, 2019 07:52\nލާދީނީ ޕަޕެޓް ޝަމީމް ސިވިލް ސަރވެންޓުންނަށް ބިރުދައްކަން ނޫޅޭ. މިކަހަލަ ތާކުންތާކު ނުޖެހޭ ނަޒާހަތްތެރި ކަމެއްނެތް ކުފޫހަމަނުވާ މީހުން މުއައްސަސާތަކުގެ ރައީސުންނަށް ލީމަ މުއައްސަސާތަކުގެ އިތުބާރު ގެއްލި މުވައްޒަފުންގެ ނަފްރަތު އިތުރުވެ ގައުމުގެ މަސްލަހަތު ގެއްލި މިދަނީ.


Maarukeytu golhi siyaasee meehunnah nudhee: Viyafaariverin | Mihaaru\nމާރުކޭޓުގައި ބިދޭސީއަކު އެއްޗެހި ވިއްކުމަށް-- ފޮޓޯ: ހުސައިން ވަހީދު/މިހާރު\nވިޔަފާރިވެރިން އެދެނީ މާރުކޭޓް ގޮޅިތައް ސިޔާސީ މީހުންނަށް ނުދޭން\n08 ޖެނުއަރީ 2019 - 14:49 19 comments\nމާރުކޭޓުގެ ސާވޭއެއް ނިންމައި އެ ގޮޅިތަކަށް ކުރިމަތިލާން އަލުން ހުޅުވާލަން މާލޭ ސިޓީ ކައުންސިލުން ވަނީ ނިންމާފަ އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުން މާރުކޭޓު ގޮޅިތައް ތަރައްގީކޮށް ފަހުން ކުއްޔަށް ދީފައިވާއިރު ގިނައިން ދީފައިހުރީ ސިޔާސީ މީހުންނަށް ކަމަށް ވިޔަފާރިވެރިން ބުންޏެވެ. ގޮޅިއެއް 2،000ރ.ގެ މަގުން ސަރުކާރުން ކުއްޔަށް ދިނަސް އެ ތަންތަން ލިބޭ ސިޔާސީ މީހުންގެ އަތުން ވިޔަފާރިވެރިންނަށް ކުއްޔަށް ލިބެނީ ވަރަށް ބޮޑު އަގުގަ އެވެ.\nމާރުކޭޓުގައި ތިބޭ މީހުން ބުނި ގޮތުގައި ބޮޑު އަގުގައި ގޮޅިތައް ގިނައިން ނަގަނީ ބިދޭސީންނެވެ. އެއީ މަނާ ކަމަކަށް ވިޔަސް، މި ސަބަބާ ހެދި މުޅި ތަން ބިދޭސީންގެ ބާރުގެ ދަށަށް ދަނީ ކަމަށް ވިޔަފާރިވެރިން ބުންޏެވެ.\nދަތުރުވެރިންގެ މާރުކޭޓުގައި ބޭރުގެ އުފެއްދުންތައް ވިއްކަން ބަހައްޓާފައި-- ފޮޓޯ: ހުސައިން ވަހީދު/މިހާރު\nކުޑަ އަގުގައި ސަރުކާރުން ކުއްޔަށް ދޫކުރި ގޮޅިތައް ލިބުނު މީހުން އެ ތަންތަން އެހެން މީހުންނަށް ކުއްޔަށް ދީފައިވަނީ 10،000ރ. އާއި 15،000ރ. އާ ދޭތެރޭ އަގުތަކެއްގަ އެވެ. މާރުކޭޓަށް ވަންނަ މީހުން ގިނައިން ހިނގާ މަގަކަށްވާ ގޮތަށް ހުންނަ ގޮޅިއެއް ނަމަ ވަކިން އަގު ބޮޑެވެ.\nމާރުކޭޓް ގޮޅިތަކުގައި މަސައްކަތް ކުރާތާ 12 އަހަރަށްވުރެ ގިނަ ދުވަސްވެފައިވާ އިބްރާހިމް އަހުމަދު ބުނިގޮތުގައި 2008 ވަނަ އަހަރުން ފެށިގެން އެ މާރުކޭޓްގެ ގޮޅިތައް ސަރުކާރުން ދޫކުރާއިރު ކޮންމެ ފަހަރަކު ވެސް އޭނާ ފޯމް ހުށަހަޅަ އެވެ. ނަމަވެސް ދުވަހަކުވެސް އޭނާއަށް ގޮޅިއެއް ނުލިބެ އެވެ.\n"ބޮޑު އަގުގައި ކުއްޔަށް ދޭ މީހުންގެ އަތުން ނަގަން ޖެހެނީ. ބަންގާޅީން އެބައުޅޭ ތިން ހަތަރު ގޮޅި ކުއްޔަށް ނަގައިގެން. ސިޓީ ކައުންސިލް މީހުން ބަލަން އަންނާތީ ދިވެހިން ބައިތިއްބައިގެން ބަންގާޅީން އެބަ ވިޔަފާރިކުރޭ،" އިބްރާހިމް ބުންޏެވެ.\n"މަޖިލިސް މެމްބަރުންނާއި ސިފައިންނާއި ފުލުހުންގެ އިސް މީހުންގެ ގޮޅިތައް މި ހުންނަނީ. އަހަރެމެން މިކަމުގައި އުޅޭ މީހުން ޖެހެނީ އެ މީހުންގެ އަތުން ކުއްޔަށް ނަގަން."\nއެ ގޮޅިތައް ހަމަ އަގުގައި ވިޔަފާރިވެރިންނަށް ލިބޭނަމަ އެ މާރުކޭޓުން ވިއްކާ ތަކެތީގެ އަގު ބޮޑުތަން ހެޔޮވާނެ ކަމަށް ވެސް ވިޔަފާރިވެރިން ބުނެ އެވެ. އެ މީހުން ބުނި ގޮތުގައި، ދިވެހި އުފެއްދުންތައް އެކަނި ވިއްކުމުގެ ހުއްދަ އޮންނަ އެ މާރުކޭޓުގައި އިމްޕޯޓް މުދާ ވިއްކުން ވެސް އިތުރުވެފައިވަނީ ބޮޑު ކުލި ދައްކަން ފައިސާ ހޯދަން ޖެހޭތީ އެވެ.\n"އެ ބޮޑު ކުލި ދެއްކޭނީ ސަޕްލައިކުރާނެ ކޮޅުތައް ހުރި މީހުންނަށް. އެހެން ނޫނީ ނުވާނެ. އެތައް ބަޔަކު ދަރައިގެން ގޮސްފި މިކަމާ ހެދި،" މާރުކޭޓުގައި މަސައްކަތްކުރާތާ ހަތަރު އަހަރަށްވުރެ ގިނަ ދުވަސްވެފައިވާ އަލީ އިބްރާހިމް ބުންޏެވެ.\n"ތަކެތީގެ އަގު ވަރަށް ރަނގަޅު ކުރެވޭނެ ހަމަ އަގުގައި ގޮޅިތައް ސީދާ ވިޔަފާރިވެރިންނަށް ދީފި ނަމަ. ވިޔަފާރިވެރިން އެދެނީ އެގޮތަށް ސީދާ ވިޔަފާރިވެރިންނަށް ގޮޅިތައް ދޫކޮށްދިނުމަށް."\nއަލީ އިބްރާހިމް "މިހާރު" އާ ވާހަކަ ދައްކަނީ-- އޭނާ ބުނީ ދަނޑުވެރިންނަށް ގޮޅިތައް ލިބިގެން ނޫނީ އެކަން ކުރެވެން ނެތް ކަމަށް-- ފޮޓޯ: ހުސައިން ވަހީދު/މިހާރު\nމާރުކޭޓް ގޮޅިތަކުގެ ކަންކަން ބަލައި އަލުން ކުއްޔަށް ދިނުމުގެ ޒިންމާ މި ސަރުކާރުން ދީފައިވަނީ ސިޓީ ކައުންސިލަށެވެ.\nމިކަމާ ގުޅޭގޮތުން މާލޭގެ މޭޔަރު ޝިފާ މުހައްމަދު ވިދާޅުވީ މާރުކޭޓް ގޮޅިތައް ބަލަން ފެށި އިރު ވެސް އެތަނުގައި ނުގަވައިދުން އެތައް ކަމެއް ހިނގަމުން އަންނަކަން ފާހަގަކުރެވުނު ކަމަށާއި އެސެސްމަންޓަށް ފަހު އެތަންތަނާ މެދު ފިޔަވަޅުތައް އަޅާނެ ކަމަށެވެ. "ވަރަށް ގިނަ ކަންތައްތައް އެބަހުރި ގަވާއިދާ ހިލާފަށް އެތަނުގައި. ގޮޅިތަކުގައި ވިއްކަން ހުއްދަ ނޯންނަ ކިތަންމެ އެއްޗެއް އެބަ ހުރޭ. އިމްޕޯޓް މުދާ ވިއްކަން ހުއްދައެއް ނޯންނާނެ. ދެން މިނޫނަސް ގިނަ ކަންތައްތަކެއް އެބަހުރި،" ޝިފާ ވިދާޅުވި އެވެ. އޭނާ ވިދާޅުވީ މާރުކޭޓްގެ ގޮޅިތައް ދޫކުރަނީ އެ ގޮޅިތައް ލިބޭ މީހުން ވިޔަފާރިކުރަން ކަމަށާއި އެހެން ނަމަވެސް ގިނަ ގޮޅިތަކެއް ހުރީ އެކަކު އަތްމަތިން އަނެކަކު އަތްމަތިން ގޮސް ބޭރު މީހުންގެ އަތްމަތީގައި ކަމަށެވެ. އެހެން ހުރި މައްސަލަތަކާއި ގޮޅިތައް ދޫކުރުމުގައި ހިންގާފައިވާ ކަމަށް ތުހުމަތު ކުރެވޭ ކޮރަޕްޝަނުގެ މައްސަލަތައް ވެސް ސިޓީ ކައުންސިލުން މިފަހަރު ބަލާނެ ކަމަށް މޭޔަރު ވިދާޅުވި އެވެ.\nއިތުރު ލިޔުންތައް ބިދޭސީން ލޯކަލް މާރުކޭޓް ސިޓީ ކައުންސިލް މާލެ ސިޓީ ކައުންސިލް މާލޭގެ މޭޔަރު ޝިފާ މުހައްމަދު މާލެ\nތަނެއް ނުދައްކައި މާރުކޭޓް ބަންދުކުރުމުން ކަންބޮޑުވެއްޖެ


B. Atolhun hulhuvaalevifaivaa sitee eh: Plastic fulhi aai kothalhu manaakuranvee keevve? | Mihaaru\nބ. އަތޮޅުން ހުޅުވާލެވިފައިވާ ސިޓީއެއް: ޕްލާސްޓިކް ފުޅި އާއި ކޮތަޅު މަނާކުރަންވީ ކީއްވެ؟\n04 ޖުލައި 2019 - 09:56\nއެއްފަހަރު ބޭނުންކޮށްފައި އުކާލާ ޕްލާސްޓިކް ފުޅިތަކުން ރާއްޖޭގެ ރަށްތައް ފުރި ބަންޑުންވަނީ އެވެ. ފުޅިތަކުން ގޮނޑުދޮށްތަކާއި މަގުތައްމަތީގައި ކުނި ގިނަވެ، ޕްލާސްޓިކް ކޮތަޅުތައް މޫދަށް އަޅައި، އެ ކުނިތައް ފަރުތައް މަތީގައި ޖަމާވަނީ އެވެ. މިފަދަ ކުނިތައް ނައްތާލާނެ ރައްކާތެރި އަދި ފުރިހަމަ ނިޒާމެއް ނެތުމުގެ ސަބަބުން ކޮންމެ ރަށެއްގައި ވެސް މި ކުނި ނައްތާލަނީ ހާމައަށް އަންދައިގެންނެވެ.\nމިފަދަ ކުނީގެ ސަބަބުން މިއަދު ދިވެހިރާއްޖޭގެ ރީތީކަން ގެއްލިދާނެކަމުގެ ބިރު މިވަނީ ކުރިމަތިވެފަ އެވެ. އެތަނުގެ ގުދުރަތީ ރީތިކަމަށާއި ހިތްގައިމުކަމަށް ނަން މަޝްހޫރު އިންޑޮނޭޝިއާގެ ބާލީއަށް މިއަދު ދިމާވެފައިވާ ޕްލާސްޓިކް ކުނީގެ މައްސަލަ ފަދައިން، ދުނިޔެމަތީގެ މި ސުވަރުގެ ވެސް ޕްލާސްޓިކް ކުނީގެ ސަބަބުން ގެއްލިދާނެ ކަމުގެ ބިރު އެބަ އޮތެވެ.\nދިވެހިރާއްޖެއަކީ ހަޑި ގައުމެއްގެ ގޮތުގައި މަޝްހޫރުވާކަށް އަޅުގަނޑުމެން ނޭދެމެވެ. އެހެންކަމުން މި ސިޓީގައި ސޮއިކޮށްފައިވާ ރަށު ކައުންސިލްތަކާއި، ރިސޯޓުތަކުން މިއަދު ދިވެހިރާއްޖޭގެ ރައީސުލްޖުމްހޫރިއްޔާ އަރިހު މި އެދެނީ މި ބޮޑު މައްސަލައަށް ހައްލެއް ހޯދުމަށް، އެއްފަހަރު ބޭނުންކޮށްފައި އުކާލާ ފުޅި އާއި ޕްލާސްޓިކް ކޮތަޅު މަނާކުރުމަށެވެ.\nދުނިޔޭގެ އެހެން ގައުމުތަކުން އަންނަނީ މިފަދަ ސިޔާސަތުތައް އެކުލަވާލަމުންނެވެ. ދާދި ފަހުން ކެންޔާ އާއި ޕެސިފިކްގެ ޖަޒީރާ ގައުމެއް ކަމުގައިވާ ވަނުއާޓޫއިން ވަނީ ޕްލާސްޓިކް ކޮތަޅު އެތެރެކުރުން މަނާކޮށްފަ އެވެ. ކުރިއަށް އޮތް އަހަރު ފްރާންސުން ޕްލާސްޓިކް ތައްޓާއި، ސަމުސާ ފަދަ ތަކެތި ބޭނުންކުރުން މަނާކުރާނެ އެވެ.\nދިވެހިރާއްޖޭގެ ވަރަށް ގިނަ ރިސޯޓުތަކާއި ރަށްތަކުން އަންނަނީ އެއްފަހަރު ބޭނުންކޮށްފައި އުކާލާ ފުޅި ބޭނުންކުރުން މަނާކުރަމުންނެވެ. ވަރަށް ގިނަ ރިސޯޓުތަކުގައި ބޭނުންކުރަނީ ބިއްލޫރި ފުޅީގައި، އެ ރިސޯޓުގައި އުފައްދާ ފެނެވެ. މިކަމާ ގުޅިގެން ގެސްޓުންގެ ޝަކުވާއެއް ވެސް ނުލިބެ އެވެ. މިކަމުގެ ސަބަބުން ތިމާވެއްޓަށް ފައިދާ ކުރާތީވެ ފަތުރުވެރިންގެ ފަރާތުން މުޅިން ވެސް ލިބެނީ ތައުރީފެވެ. އަދި ހަމަ މިއާ އެކު ދިވެހިންގެ ތެރޭގައި ވެސް މިހާރު ވިޔަފާރިކުރަން ފޮތިކޮތަޅުތަކާއި ރީޔޫޒް ކުރެވޭ ފަދަ ކޮތަޅު ބޭނުންކުރުން ގިނަވަމުން އަންނަކަން ފާހަގަކުރެވެ އެވެ.\nހިތްގައިމު ދިވެހި ރާއްޖޭގެ ކުޑަ މަންޒަރެއް: މި އަޖައިބެއް ފަދަ ރީތިކަމަށް އޮތް އެންމެ ބޮޑު އެއް ހުރަހަކީ އެއްފަހަރު ބޭނުންކޮށް އުކާލާ ޕްލާސްޓިކް\nރާއްޖޭގެ ބައެއް ރަށްރަށުގައި އެއްފަހަރު ބޭނުންކޮށްފައި އުކާލާ ޕްލާސްޓިކުން ދުރުވުމަށް މަސައްކަތް ކުރަމުން އަންނަކަން ފާހަގަކުރެވެ އެވެ. އެގޮތުން، ބ. މާޅޮހުގައި ގާއިމްކޮށްފައިވާ ފެން ކުންފުނީގެ ފަރާތުން އެ ރަށުގެ ފިހާރަތަކަށާއި، ގޭގެއަށް ބިއްލޫރި ފުޅީގައި ފެން ފޯރުކޮށްދެ އެވެ. ރަށުގައި އުފައްދާ ފެނުގެ އަގު ޕްލާސްޓިކް ފުޅީގައި ބަންދުކޮށްފައިވާ ފެނަށް ވުރެ ހެޔޮ އެވެ. މި ފެން ޕްލާންް 2018 ގައި ހުޅުވުމާ ގުޅިގެން މިހާރު މާޅޮހުގެ 80 ޕަސެންޓް ގޭބީސީތަކުން ބޭނުންކުރަނީ މި ފެނެވެ. މި ގޭބީސީތަކުން މިހާރު ސިންގްލް ޔޫސް ޕްލާސްޓިކް ފުޅީގައި ބަންދުކޮށްފައި ހުންނަ ފެން ބޭނުންކުރުން ހުއްޓާލައިފި އެވެ. މި އަހަރު ބ. އަތޮޅު ދަރަވަންދުއަށް ވެސް މިފެން ޕްލާންޓުން ފެން ފޯރުކޮށްދޭނެ އެވެ. އަރިއަތޮޅު އުތުރުބުރީ އުކުޅަހު ކައުންސިލުން ވެސް ވަނީ އެ ރަށުގައި ޕްލާސްޓިކް ބޭނުންކުރުން މަދުކުރުމުގެ ގޮތުން "ޕްލާސްޓިކް ނޫން ގޮތެއް" ކެމްޕޭން ހިންގާން ފަށައިފަ އެވެ.\nރާއްޖޭގެ ކޮންމެ ރަށަކީ ފެން ކުންފުންޏެއް އުފެއްދޭނެ ތަނަވަސްކަން ލިބިފައިވާ ނުވަތަ އުފެއްދުންތެރި ރަށު ކައުންސިލެއް އޮންނަ ރަށެއް ނޫނެވެ. ރާއްޖޭގެ ރަށްތަކުގައި ޕްލާސްޓިކް ބޭނުންކުރުން ހުއްޓާލުމަށް އެހީތެރިކަން ބޭނުންވާނެ އެވެ. އަޅުގަނޑުމެންނަށް ޔަޤީންކުރެވެނީ ވަރަށް ގިނަ ރަށު ކައުންސިލްތަކުން މިފަދަ ކަންކަން ކުރުމަށް ޝައުޤުވެރިކަން ހުންނަކަމެވެ.\nދިވެހިރާއްޖޭގައި ރަޖިސްޓްރީކޮށްގެން ހިންގާ މަދު ކުންފުނިތަކުން އުފައްދާ މިފަދަ ފުޅިތަކުން އަޅުގަނޑުމެންގެ ޗާލު އަތިރިމަތިތައް މި އަންނަނީ ތަޣައްޔަރުވަމުންނެވެ. އެހެން ގައުމުތަކެކޭ އެއްފަދައިން މި ކުންފުނިތަކުން ވެސް ތިމާވެއްޓާ ރައްޓެހި ގޮތަކަށް ފުޅި ބޭނުންނުކުރެވޭންވީ ސަބަބެއް ނެތެވެ. ރާއްޖޭގައި 1990 ގެ އަހަރުތަކުގައި ކޯކް ފަދަ ބުއިންތައް ވެސް ފޯރުކޮށްދިނީ ބިއްލޫރި ފުޅީގަ އެވެ.\nޕްލާސްޓިކް ފުޅި އާއި ކޮތަޅު ދިވެހިރާއްޖޭގައި ބޭނުންކުރުން އެއްކޮށް މަނާކުރުމަށް އިތުރު ވަގުތު ބޭނުންވާނެ އެވެ. އަދި މިފަދަ ކަމެއް ކުރުމަށް ރަށު ކައުންސިލްތަކަށާއި ކުންފުނިތަކަށް މައި ސަރުކާރުގެ އެހީތެރިކަން ބޭނުންވާނެ އެވެ. ނަމަވެސް މިބަދަލަކީ ގެނެވޭނެ ބަދަލަކެވެ. މިކަން މިއަދު ނުކޮށްފި ނަމަ، ރާއްޖޭގެ ހުރިހާ ރަށްތަކާއި ގޮނޑުދޮށްތައް، އަނބުރާ އިޔާދަނުކުރެވޭނެ ވަރަށް، ޕްލާސްޓިކް ކުނިން ފުރި ތަޣައްޔަރުވެ، ރާއްޖޭގެ ރީތި ތަސައްވުރު ކިލަނބުވާނެ އެވެ.\nރައީސް އިބްރާހީމް މުޙައްމަދު ސޯލިޙް އިންތިޚާބުވެވަޑައިގަތީ ޕްލާސްޓިކް ކުންޏާ މެދު ހައްލު ހޯދާނެ ކަމުގެ ވައުދާ އެކުގަ އެވެ. އަޅުގަނޑުމެން ބޭނުންވަނީ ރައީސުލްޖުމްހޫރިއްޔާގެ މި ވައުދު ޙާސިލްކޮށްދިނުމަށް އެހީތެރިވުމެވެ. އަޅުގަނޑުމެންގެ އެދުމަކީ، އެއްފަހަރު ބޭނުންކޮށްފައި އުކާލާ ޕްލާސްޓިކް، ރާއްޖޭގެ މި ހުދު ދޮންވެލީގެ ގޮނޑުދޮށާއި، ފަރުތަކުގެ ރީތީ ބަގީޗާތައް ސަލާމަތްކުރުމަށް ރާއްޖޭގައި މަނާކުރުމެވެ.\nއަބްދުﷲ ސުޖާއު، ބ.މާޅޮސް ކައުންސިލްގެ ރައީސް. އިބްރީހިމް ފަޒީލް، ބ.ކިހާދޫ ކައުންސިލްގެ ރައީސް. އަލީ މާޖިދު، ދަރަވަންދޫ ކައުންސިލްގެ ރައީސް. ހައްވާ ސަމީހާ، ބ. އޭދަފުށި ކައުންސިލްގެ ނައިބު ރައީސް. މުޙައްމަދު އާމިރު، ބ. ގޮއިދޫ ކައުންސިލްގެ ރައީސް. އަޙްމަދު ރަޝީދު، ބ. ތުޅާދޫ ކައުންސިލްގެ ރައީސް. އަބްދުލް އަޒީޒް މުޙައްމަދު، ބ. ހިތާދޫ ކައުންސިލްގެ ރައީސް. އަބްދުލް ހަނާން އައްބާސް، ބ. ކުޑަރިކިލު ކައުންސިލްގެ ރައީސް. އަޙްމަދު ސަލީމް، ބ. ކެންދޫ ކައުންސިލްގެ ރައީސް. އަޙްމަދު ސަމީރު، ބ.ކަމަދޫ ކައުންސިލްގެ ރައީސް. އަޙްމަދު ޢާސިފް، ބ. ފުޅަދޫ ކައުންސިލްގެ ރައީސް. މޫސާ ނަސީމް، ބ.ފެހެންދޫ ކައުންސިލްގެ ރައީސް. އަލީ ރަޝީދު، ބ. ދޮންފަނު ކައުންސިލްގެ ރައީސް.\nޢަލީ ހުސެއިން، ކެންދޫ ދާއިރާގެ މެންބަރު. ހިސާން ހުސެއިން، ތުޅާދޫ ދާއިރާގެ މެންބަރު. އަޙްމަދު ސަލީމް، އޭދަފުށީ ދާއިރާގެ މެންބަރު.\nސޯނޫ ޝިވްދަސާނީ، އޮއުނަރ، ސޮނެވާފުށި. ޝާބީރު އަޙްމަދު، ޗެއާމެން – ކޮކޯ ކަލެކްޝަން، ކޮކޯޕާމް ދުނިކޮޅު. މާރކް ހެހިރް، ސީ.އީ.އޯ – އަމިއްލަފުށި. މާރކް ރީޑަރ، ޖެނެރަލް މެނޭޖަރ، ފިނޮޅު\nގައިލްސް ސެލްވްސް، ކްލަސްޓްރ ޖެނެރަލް މެނޭޖަރ، އަނަންތާރާ ކިހަވައް. އިސްމާއިލް ޝަފީއު، ޗެއާމެން، ދިގުފަރު އައިލެންޑް ރިސޯޓް. އަރްމާންޑޯ ކްރެންޒްލިން، ރީޖަނަލް ވައިސް ޕްރެސިޑެންޓް އެންޑް ޖެނެރެލް މެނޭޖަރ، ފޯ ސީސަންސް ރިސޯޓް މޯލްޑިވްސް އެޓް ލަނޑާގިރާވަރު.\nބ. އަތޮޅު ކައުންސިލް އިދާރާ ކޮލަމް ރައްޔިތުންގެ މަޖިލިސް ރިސޯޓްތައް ޕްލާސްޓިކް ކޮތަޅު\nމިލަޑުދަޑި ހާސިލް ކުރުމަށް ޕްލާސްޓިކް ފުޅީގާ ފެން ބަންދުކުރުން ހުއްޓާލުން ވަރަށް މުހިއްމު\nއަޅެ ކީއްވާނީ އެމްޑަބްލިއުއެސްސީގެ އިސްކުރަށްވުރެ ދުރަށް ސާފު ބޯފެން ފޯރުކޮށްދިނިއްޔާ. ކުޑަ ޚަރަދަކުން ކާމޭޒާ ހަމަޔަށް ފޯރުކޮށްދިނަސް ލައްކަ ގިނަ ޕްލާސްޓިކް ފުޅި މަދުކުރެވޭނެ. މިހާރު ފޯރުކޮށްދޭފެން އިސ\nތިޔާ ނޫން އެހެން ކަނޑުކޮހެއް ތަމެން ގޮވޭތޯ ބަލަގަ އިނގޭތޭ...\nކޮކާކޯލާ ކުންފުނީން ހަމައެކަނި ހޮޓާ ރެެސްޓޯރަންޓުތަކަށް ބިއްލޫރި ފުޅީގައި ކޯކް އަދި ފެން ފޯރުކޮށްދިނަސް ވަރަށް ބޮޑު ބަދަލެއް އަންނާނެ.\n"ޕްލާސްޓިކް ފުޅި އާއި ކޮތަޅު މަނާކުރަންވީ ކީއްވެ؟" މިހެން ލިޔެފަ އޮތީމަ އަޅުގަޑު ހީކުރީ ބ. އަތޮޅުން ޕްލާސްޓިކް ފުޅިއާއި ކޮތަޅު މަނާކުރަން ބޭނުން ނުވަނީ ކަމަށް.


Hulhudhoo Schoolgai Kudakudhinge dhuavs faahaga koffi - AO News Hulhudhoo Schoolgai Kudakudhinge dhuavs faahaga koffi\nލިޔުނީ: ނޫރާން ތަވީލް ޢަބްދުލް މުޙްސިން / ހުޅުދޫ ސްކޫލް.\nބައިނަލް އަޤުވާމީ ކުޑަކުދިންގެ ދުވަސް ހުޅުދޫސްކޫލްގައި ފާހަގަ ކޮށްފިއެވެ.މިއަހަރުގެ ކުޑަކުދިންގެ ދުވަސް ދިމާވީ ރޯދަމަހުގައި ކަމުން މިދުވަސް ފާހަގަ ކޮށްފައިވަނީ ތަފާތު ގޮތަކަށެވެ.\nއެގޮތުން ކުޑަކުދިންގެ ދުވަސް ފާހަގަ ކޮށްފައިވަނީ ، ހުރިހާ ދަރިވަރުންނަށް ސްކޫލްގެ ހުރިހާ މުވައްޒަފުން ދެއްވި ރޯދަ ވީއްލުމަކާއި އަދި ދީނީ ނަސޭހަތް ދިނުމުގެ ޕްރިގްރާމެއް ހިމެނޭ ގޮތަށެވެ. މީގެ އިތުރުން އެދުވަހު ހަވީރު ކީރިތި ޤުރުއާން ކިޔެވުމާއި ބޯޑް ގޭމްސް ވެސް ކުރިއަށް ގެންދެވުނެވެ.\nކުޑަކުދިންގެ ދުވަސް ރޯދަމަހާއި ދިމާވުމުން ، މިދުވަސް ފާހަގަ ކުރުމުގައި ބޮޑަށް ވިސްނީ ރޯދަމަހާއި ގުޅޭގޮތަށް ދީނީ ކަންތައްތަކަށް ދަރިވަރުން ހޭލުންތެރި ކުރުވުމުގެ ޕްރޮގްރާމެއްގެ ގޮތުގައި ކަމަށް ހުޅުދޫސްކޫލްގެ ޕްރިންސިޕަލް ނާޒުނީން ޢަބްދުﷲ ދީދީ ވިދާޅުވިއެވެ.\nހުޅުދޫސްކޫލަކީ ފައުންޑޭޝަން ސްޓޭޖުން ފެށިގެން ގްރޭޑް6އާއި ހަމަޔަށް ކިޔަވައި ދޭ ސްކޫލެކެވެ. އެހެންކަމުން ކޮންމެ އަހަރަކުވެސް ކުޑަކުދިންގެ ދުވަސް ތުއްތު ކުދިންނާއި ގުޅޭގޮތަށް ވަރަށް ކުލަގަދަކޮށް ސްކޫލުން ފާހަގަ ކުރެއެވެ.\nހުޅުދޫ ސްކޫލްގެ 74 ވަނަ އަހަރީދުވަސް ފާހަގަ ކުރުމާއެކު އެސްކޫލް ތާރީޚްގެ ތެރެއަށް\nހުޅުދޫސްކޫލްގައި ބޭއްވި ދިވެހި އަދި އިނގިރޭސި ހަފްތާގެ ނަތީޖާ ފާޅުކޮށްފި\nލީޑާރސް ކޭމްޕްގެ ނަމުގައި ހުޅުދޫސްކޫލްގައި ކޭމްޕެއް ބާއްވައިފި\nމަޒުމޫނު ލިޔުމުގެ މުބާރާތުގެ ނަތީޖާ ފާޅުކުރުމުގެ ރަސްމިއްޔާތު ހުޅުދޫ ސްކޫލްގައި ބާއްވައިފި


Fandiyaarun vaki kurevey goi hadhaa bill committee in faas kohfi\nމަޖިލީހުގެ ކޮމެޓީއެއްގެ ތެރެއިން: ފަނޑިޔާރުންގެ ބިލް ވަނީ ފާސްކޮށްފަ - އަހުމަދު ޝުރާއު | އަވަސް\nފަނޑީޔާރެއްގެ މައްޗައް ޖިނާއީ ހުކުމެއް ސާބިތުވެއްޖެ ކަމަށް ކޯޓަކުން ހުކުމެއް ކޮށްފިނަމަ ފަނޑިޔާރުކަން ގެއްލޭނެ ކަމަށް ބަޔާންކޮށް ފަނޑިޔާރުންގެ ގާނޫނަށް ހުށަހެޅި އިސްލާހުގެ ބިލް މިނިވަން މުއައްސަސާތަކުގެ ކޮމެޓީން ފާސްކޮށްފި އެވެ. ކޮމެޓީން ބިލް ފާސްކޮށްފައިވަނީ މާބޮޑު ބަދަލުތަކެއް ބިލަށް ނުގެނެ އެވެ.\nސަރުކާރު ފަރާތުން ޕީޕީއެމްގެ ނައިބު ރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ހުށަހެޅި އެ އިސްލާހު މަޖިލީހަށް ބަލައިގަނެ ކޮމެޓީއަށް ފޮނުވީ މިއަދެވެ. މިއަދު ބިލް ކޮމެޓީން ފާސްކޮށްފައިވާއިރު އިބާރާތްތަކަށް ބަދަލު ގެނައުމުން ނޫން އެހެން ބަދަލެއް ބިލަށް ގެނެސްފައެއް ނުވެ އެވެ.\n1 ފެބުރުއަރީގެ އަމުރު ކުއްލި ނުރައްކަލުގެ ހާލަތު ރައްޔިތުންގެ މަޖިލިސް


ލައިލާއާއި މަޖުނޫން ދުރުކޮއްލި ހަތުރުވެރިއަކީ ފަޤީރުކަން – Araamagu – Entertainment website\nމުނިފޫހި ފިލުވުން ލައިލާއާއި މަޖުނޫން ދުރުކޮއްލި ހަތުރުވެރިއަކީ ފަޤީރުކަން9January,2017\nލޯބި ބިނާވެގެންވަނީ އިތުބާރުގެ މައްޗަށެވެ. ދެހިތެއްގައި ލޯބި އުފެދި އަށަގެންފި ކަމަށްވާނަމަ އެ ދެހިތުން އެ ލޯބި ފިލުވައެއް ނުލެވޭނެއެވެ. ގަދަކަމުން އެދެމީހަކު ދުރުކޮށްފިނަމަ އެ ލޯތްބާއި އެކުލުނާއި، އެ އިހުސާސް ހިތުގެ ކަނަކަށްވަދެ ފިލައެވެ.\nދުނިޔޭގެ އެންމެ މަޝްހޫރު ލޯބީގެ އެއްވާހަކައަކީ ލައިލާއާއި އޭނާގެ ލޯބިވެރިޔާ މަޖުނޫނުގެ ވާހަކައެވެ. މިއީ ލޯބީގެ މިސާލު ޖަހަން ދިވެހުންގެ ދޫތަކަށްވެސް އެންމެ ފަސޭހަ ވާހަކައެވެ.\nމަޖުނޫ ނުވަތަ ޤައިސް އިބްނު އަލް މުއްލަވާ އަކީ ރީތި ޒުވާނެކެވެ. އެހެންނަމަވެސް އޭނާގެ ލައިލާދެކެވީ ލޯތްބަށް ހުރަސްއެޅީ ފަގީރު ކަމާއި ނިކަމެތިކަމެވެ. އޭނާ އުފަންވެފައިވަނީ ހަތްވަނަ ގަރުނުގައެވެ. އަރަބިކަރައިގެ ފަގީރު އާއިލާއަކަށެވެ. އެއީ އުމަވީ ދައުލަތުން ވެރިކަން ކުރަމުން އައި ދުވަސް ވަރެވެ.\nމަޖުނޫނުގެ ލޯބިވެރިޔާ، ލައިލާ އުފަން ވެފައި ވަނީ އަރަބީންގެ މުއްސަނދި އާއިލާ އެއްގެ ތެރެއަށެވެ. ލައިލާ ބޮޑުވަމުން އައި ދުވަސް ވަރު އޭނާގެ ރީތިކަމުގެ ވާހަކަ ނުދައްކާ ދުލެއް އެގައުމުގައި ނެތްފަދައެވެ.\nމުއްސަނދި އާއިލާއަކަށްވުމުން ލައިލާ ބޮޑުވަމުން އައީސް ރަސްދަރި ކަނބަލަކަށްވުރެ ވަކި ދަށްފެންވަރެއްގައެއް ނޫނެވެ. އޭނާގެ ރީތިކަމާއި، މުއްސަނދިކަން ފެނިފައި އޭނާގެ ކައިވެންޏަށް އެދި އަރަބިކަރައިގެ އެކި ހިސާބުތަކުން މުއްސަނދިންގެ ހުށަހެޅުންތައް އޮހެމުންދިޔައެވެ.\nލޯތްބަކީ ހިތުގައި އުފެދޭ އެއްޗެއް ކަމަށްވާނަމަ އެއިން އެއްވެސް މީހަކާ މެދު ލައިލާގެ ހިތުގައި ލޯބީގެ ޒައްރެއްގެ މިންވަރުވެސް ނުއެއް އުފެދުނެވެ. ލޯތްބަކީ، ސިފަޔަށް ބަލާ އެއްޗެއް ނޫނެވެ. މުއްސަނދި ކަމަކަށް ނުވަތަ އާރާއި ބާރަށް ބަލާފައި ވެވޭ އެއްޗެއް ނޫނެވެ. އެންމެ ފަހުން ލައިލާގެ ހިތުން އެންމެ ފުރިހަމަ ކަމާއެކު ޖާގަ ހޯދީ ނިކަމެތި މަޖުނޫނެވެ.\nމަޖުނޫނު (ޤައިސް) ދެކެ ލައިލާ ލޯބިވީ އިންތިހާއަށެވެ. ހިތާއި ފުރާނައިންނެވެ. ދުނިޔެ އޮތްހާ ހިނދަކު އެލޯބީގެ ވާހަކަ ދިރިދިރި ހުންނާނެ ފަދައަކުންނެވެ. އެކަންވެފައިވަނީވެސް އެހެންތާއެވެ.\nޤައިސަކީ ޅެންވެރިކަމަށް ވަރަށް ލޯބިކުރި މީހެއް ކަމަށް ވެއެވެ. އެހެން ކަމުން ލައިލާގެ ލޯބީގެ ހައްގުގައި އޭނާ ގަތައި އުއްތައިފައިވާ ލޯބީގެ ތަފާތު ޅެންތައް މަދެއް ނޫނެނެވެ. އޭނާގެ ކަމަކީ ލައިލާއަށްޓަކައި އޭނާގެ ހިތުގައި އުފެދިފައިވާ ލޯބީގެ އިހުސާސް ޅެންބަހުން ބޭރުކުރުމެވެ. މި ޅެންތައް ބަލާފައި ޤައިސްގެ ރަހުމަތްތެރިން އޭނާއާ ދިމާކުރިއެވެ. ސަމާސާ ކުރިއެވެ. މިއިން އެއްވެސް ކަމަކުން މަޖުނޫނުގެ މި އުޅުމަކަށް ބަދަލެއްނައެވެ. ލައިލާދެކެ އޭނާވަނީ ބަޔަކު ކޮށްލާ ސަމާސާއަކުން ރޫޅައިލެވޭ ވަރަށްވުރެ މާވަރުގަދަ ލޯތްބެކެވެ.\nލައިލާގެ ލޯބީގައި ޤައިސް ޖެހި ހައްޔަރުވެއްޖެއެވެ. އެންމެފަހުން އޭނާ ނިންމީ ލައިލާގެ ކައިވެންޏަށް އެދި އޭނާގެ މައިން ބަފައިންގެ ކިބައިން އެދުމަށެވެ. ރަނގަޅު ފުރުސަތެއް ހޯދައިގެން ލައިލާގެ ކައިވެންޏަށް މަޖުނޫން އެދެފިއެވެ. ލޯބީގެ މި ހުށަހެޅުން ލައިލާގެ މައިންބަފައިންނަކަށް ގަބޫލެއް ނުކުރެވުނެވެ. ޤައިސަކީ ފަގީރަކަށްވުމުންނެވެ. ނިކަމެތި މަޖުނޫނުގެ ހުށަހެޅުމަށް ލައިލާގެ ބައްޕަ، ވަގުތުން އިންކާރު ކުރިއެވެ. އެހިސާބުން ލައިލާ އާއި މަޖުނޫން އެކަކު އަނެކަކަށް ބައްދަލު ވުން މަނާވީއެވެ. ލޯބީގެ ވާހަކަތައް ބަންދުވީއެވެ. އެހެންނަމަވެސް ލޯބީގެ އިހުސާސް އޭގެ އެންމެ އުހަށް އަރައިފިއެވެ.\nލައިލާގެ ބައްޕަ ނިންމީ އަރަބި ކަރައިގެ މުއްސަނދި އާއިލާ އެއްގެ ދަރިއަކާ ލައިލާގެ ކައިވެނި ކޮށްދިނުމަށެވެ. ލައިލާގެ ނުރުހުމުގައެވެ. އޭނާގެ އިހުސާސްތަކާ ދެކޮޅަށެވެ. އެންމެފަހުން ލައިލާގެ ބައްޕަ ބޭނުންވާފަދަ ޒުވާނަކާ ލައިލާގެ ކައިވެނި ކުރެއްވިއްޖެއެވެ. އެހިސާބުން ޤައިސްގެ ކެތްތެރިކަން ކޮޅުންލީއެވެ. ލޯބީގެ ނަމުގައި ދީވާނާވީއެވެ.\nލައިލާގެ ކައިވެނީގެ ޚަބަރު ޤައިސަށް ލިބުނީ ހިތި ޒަހަރެއްގެ ގޮތުގައެވެ. ހިތްދަތިކަމާއި ވޭނާއި ތުރާތައް ނިކަމެތި މަޖުނޫނު ވަށައިލިއެވެ. ގޮތްހުސްވިއެވެ. އެންމެފަހުން އަމިއްލަ ގެދޮރު ދޫކޮށް ސަހަރާ ތެރެއަށް ދިރިއުޅުން ބަދަލު ކޮށްފިއެވެ.\nދުވާލާއި ރޭގަނޑު، ލައިލާގެ ނަން ސަހަރާގެ ވެލިގަނޑުގައި ލިޔުމާއި ލައިލާއަށް ޓަކައި ޅެންތައް ހަދައި ކިޔުމަކީ އޭނާގެ އާދަ އަކަށް ވެއްޖެއެވެ. އޭނާގެ ފިކުރަކީ ލައިލާއެވެ. އޭނާގެ މަންޒިލަކީ ލައިލާއެވެ. އެހެންނަމަވެސް އެމަންޒިލް މިހާރުވަނީ ލޮލުގެ ކޮޅުންގޮސް އޮބާލައިފައެވެ.\nލައިލާގެ ކައިވެނި ވެގެންދިޔައީ ޤައިސާއި ވަކިވުމުގެ ފަހު ސިއްކައަށެވެ. ޤައިސާ ވަކިވުމަށްފަހު، ދިރިއުޅުންވީ ލައިލާއަށް ވިހައަކަށެވެ. ޤައިސްގެ ހަނދާން ތަކުން ލައިލާވަނީ ކަސްތަޅު އެޅުވިފައެވެ. ހިތްދަތިކަމާއެކު ދިރިއުޅުން ވޭތުކުރާނެ ހިތްވަރެއް ލައިލާގެ ކިބައިގައި ނެތެވެ. އެންމެ ފަހުން ފިރިމީހާއާ އެކު އިރާގަށް ދިރިއުޅުން ބަދަލު ކޮށްފިއެވެ. އެންމެފަހުން އެތާގައި ލައިލާ މިދުނިޔެ ދޫކޮށްފިއެވެ.\nލައިލާ ދުނިޔެ ދޫކޮށްދިޔަ ޚަބަރު ޤައިސަށް ދިނުމަށްޓަކައި އޭނާގެ ރަހުމަތްތެރިން އޭނާ ހޯދަން ފެށިއެވެ. އެހެންނަމަވެސް ޤައިސްގެ ޚަބަރެއް އެމީހުންނަށް ނުވިއެވެ. އޭގެ ދުވަސް ކޮޅެއްފަހުން ފެނުނީ ފުރާނަނެތް ޤައިސްގެ ހަށިގަނޑެވެ. އެ ހަށިގަނޑު ފެނުނީ ލައިލާގެ މަހާނަ ކައިރިންނެވެ.\nއެމަހާނައިގެ ގަލުގައި އޭނާ ލިޔެފައި ވާކަމަށް ވެއެވެ. “ޤައިސް ވަނީ ލައިލާގެ ލޯބީގައި ދީވާނާ ވެފައެވެ. މި ސަބަބާހެދި މަޖުނޫގެ ނަން ދެވުނު ކަމަށެވެ. އަދި ލައިލާއާއި މަޖުނޫނަކީ ލައިލާއާއި އޭނަ އާއި ދެމީހުންގެ ނަމުން ދެވިފައިވާ ނަމެއް ކަމަށެވެ.”\nލައިލާގެ ލޯތްބަށް ޤައިސްވަނީ އަބަދު ހުސްވެގެންނެވެ. ލައިލާގެ ހަނދާނުގައި ހުރެގެން އޭނާ ދިޔައީ ލައިލާއަށް ވާނުވާ ބަލަމުންނެވެ. އެންމެފަހުން އޭނާވެސް މި ދުނިޔެ ދޫކުރީ ލައިލާގެ އެކަނިވެރި މަހާނަ ކައިރީގައެވެ.\n31% feel ރޮވުނު. 48\nއާމިނަތު އަސްމާ ލިޔުނީ: އާމިނަތު އަސްމާ (ހުރިހާ ލިޔުންތައް)\nލައިލާއާއި މަޖުނޫން ދުރުކޮއްލި ހަތުރުވެރިއަކީ ފަޤީރުކަން -9January,2017\nއަހަރެން އެދެނީ ކެރީއާއި އެކީ ވުމަށް: ކެރީ ފިޝާގެ މަންމަ - 29 December,2016\nއަލްޖީރިއާގެ ރަތްފަސް ސަހަރާއަށް 37 އަހަރުފަހުން ސްނޯފައިބައިފި - 25 December,2016\n← ޙައިޟުވެރިއާއި ނިފާސްވެރިޔާ އަދި ޖުނުބުވެރިޔާ ޤުރުއާން ކިޔެވުމުގެ ޙުކުމަކީ ކޮބައިތޯ؟


އިއްބެ ހިތްވަރު ގަދަކުރާތި، މުޅި ފުޓްބޯޅަ އާއިލާ އޮތީ އިއްބެއާއެކު!\nއާއިލާގެ މެމްބަރުންގެ ޖަނާޒާގައި އިއްބެ. ގައުމީ ޓީމް އަންނަ މަހުގެ ފަސް ވަނަ ދުވަހު ކުޅޭ މެޗުގައި އިއްބެ ފެންނާނެކަމުގެ ޔަގީންކަމެއް ނެތް. - ފޮޓޯ: ހުސައިން ވަހީދު / މިހާރު\nހދ. ނޮޅިވަރަންފަރުން ފުރައިގެން އެ އަތޮޅު ހަނިމާދޫއަށް ދަތުރުކުރި ލޯންޗެއް ބަންޑުން ޖަހާލައި ފަސް މީހަކު އިއްޔެ މަރުވި ހަބަރާއެކު މުޅި ގައުމަށް ލިބުނީ ބޮޑު ސިހުމެކެވެ. މިއީ 2004 ވަނަ އަހަރު ހިނގި އެނަމާ ބޯޓް ބަންޑުން ޖަހާލުމުގެ ހާދިސާއަށް ފަހު ރާއްޖޭގައި ހިނގި ކަނޑުމަތީގެ އެންމެ ހިތާމަވެރި ހާދިސާ އެވެ. ހާދިސާގެ ހަބަރު އިވުނުތާ މާގިނައިރު ތަކެއް ނުވެ ދެން ލިބުނީ މުޅި ދިވެހި ފުޓްބޯޅަ އާއިލާ ހިތާމައިގެ ބިޔަ ކަނޑަކަށް ގަންބާލި ހަބަރެކެވެ. އެއީ ލޯންޗް ބަންޑުންޖަހާލި ހާދިސާގައި މަރުވި ފަސް މީހުންގެ ތެރޭގައި ގައުމީ ފުޓްބޯޅަ ޓީމުގެ ހުނަރުވެރި މިޑްފީލްޑަރު އިބްރާހިމް ވަހީދު (އިއްބެ ވަހީދު) ގެ ބޮޑު ބޭބެގެ ދެމަފިރިންނާއި، އެދެމަފިރިންގެ ދަރިއަކާއި ކާފަ ދަރިއަކު ހިމެނުނު ވާހަކަ އެވެ.\nމި ހަބަރާއެކު ދިވެހި ފުޓްބޯޅައަށް ލޯބިކުރާ އެތައް ބަޔަކު އިއްބެ ވަހީދުއަށް ހަމްދަރުދީ ފާޅުކޮށް ނޮޅިވަރަންފަރަށް އުފަން 23 އަހަރުގެ ކުޅުންތެރިޔާއަށް ކުރިމަތިވި ކުއްލި ހިތާމައިގައި ބައިވެރިވާކަން ސޯޝަލް މީޑިއާ މެދުވެރިކޮށް ހާމަކުރަން ފެށި އެވެ. ވޯލްޑް ކަޕަށް ކޮލިފައިވުމަށްޓަކައި އަންނަ މަހު ރާއްޖެ ކުޅެންޖެހޭ ދެ މެޗަށް ތައްޔާރުވުމަށް ގައުމީ ޓީމާ އެކު އިއްބެ އޭރު ހުރީ ސްރީ ލަންކާގަ އެވެ. އެއާއެކު މުޅި ޓީމްގެ ހުރިހާ މަސައްކަތެއް ހުއްޓާލުމަށް ފަހު ޓީމްގެ މެނޭޖްމަންޓުން އަވަސްވީ މަރުވި އާއިލާގެ މެންބަރުންގެ ޖަނާޒާގައި ބައިވެރިވުމަށް އިއްބެއަށް ރާއްޖެ އާދެވޭނެ ގޮތް ހަމަޖެއްސުމަށެވެ. އެވަރުން އެކަނި ނިންމާލީއެއް ނޫނެވެ. މިދިޔަ އަހަރު އޮތް ސާފް ސުޒުކީ ކަޕްގެ ތަށި ރާއްޖެއަށް ހޯދައިދިނުމުގައި މުހިއްމު ދައުރެއް އަދާކުރި އިއްބެއަށް ކުރިމަތިވި ހިތާމައިގައި ބައިވެރިވާކަން ހާމަކުރުމުގެ ގޮތުން އިއްޔެ ބާއްވަން ހަމަޖެހިފައި އޮތް ގައުމީ ޓީމުގެ ފަރިތަކުރުންތައް ވެސް ކެންސަލްކުރި އެވެ.\nމިދިޔަ އަހަރު ސާފް ސުޒުކީ ކަޕް ފުޓްބޯޅަ މުބާރާތުގައި އިއްބެ. އާއިލާގެ މެންބަރުންގެ މަރާއެކު އިއްބެ ވަނީ ގައުމީ ޓީމް ދޫކޮށް ރާއްޖެ އައިސްފައި. – ފޮޓޯ: އިމޭޖަސް.އެމްވީ\nރާއްޖޭގެ އެންމެ މަގްބޫލް އެއް ނޫސް ކަމަށްވާ “މިހާރު” އަށް ދިން އިންޓަވިއު އެއްގައި ރާއްޖޭގެ ފުޓްބޯޅަ އެސޯސިއޭޝަންގެ ޖެނެރަލް ސެކެޓްރީ ހުސައިން ޖަވާޒް އިއްޔެ ވިދާޅުވެފައިވަނީ ގައުމީ ޓީމާއެކު ހުރުމަށްވުރެ އިއްބެއަށް މިވަގުތު މުހިއްމީ އާއިލާ ކަމަށާއި، އެހެން ކަމުން މިވަގުތު މުހިއްމީ އިއްބެގެ އާއިލާއާއެކު ގައުމީ ޓީމު އޮތުން ކަމަށެވެ.\n“ފަހުމިނެޓް” އަށް މައުލޫމާތު ލިބިފައިވާ ގޮތުގައި އިއްޔެގެ ހާދިސާގައި މަރުވި ފަސް މީހުންނަކީ ވެސް އިއްބެއާ އާއިލީ ގުޅުން އޮތް ފަސް މީހުންނެވެ. އޭގެ ތެރޭގައި ހިމެނޭ 30 އަހަރުގެ ފާތިމަތު ގުރައިޝާ އާއި ތިން އަހަރުގެ އީރާ ހަސަން ޝިފާޒް އަކީ އިއްބެ ވަރަށް ގާތް ގުޅުމެއް ބާއްވަމުން އައި ދެމައިން ކަމަށް އެނގިފައިވެ އެވެ.\nއިއްބެ ވަނީ ރޭ ހަނިމާދޫގައި އޮތް އާއިލާގެ މެންބަރުންގެ ޖަނާޒާގައި ބައިވެރިވެފަ އެވެ. މި ނޫހަށް އިއްބެގެ އާއިލާގެ މެންބަރަކު މައުލޫމާތު ދިން ގޮތުގައި އިއްބެ އެނބުރި ލަންކާއަށް ދިއުމާ މެދު އަދި ގޮތެއް ނުނިންމާ ކަމަށާއި ބޮޑައް ބެލެވެނީ އާއިލާއާ އެކު ދުވަސްކޮޅަކު ރަށުގައި މަޑުކުރާނެކަމަށެވެ.\nރާއްޖޭގެ އޮންލައިން ނޫހެއް ކަމަށްވާ “އަވަސް” އަށް އިއްޔެ ދިން އިންޓަވިއުއެއްގައި ގައުމީ ޓީމުގެ މެނޭޖަރު ޔާމީން އިބްރާހީމް ވިދާޅުވެފައިވަނީ ގުއާމް މެޗަށް އިއްބެ ޓީމާއެކު ދިއުމާ މެދު މިވަގުތު ނުވިސްނާ ކަމަށާއި މިވަގުތު އެންމެ މުހިއްމީ އިއްބެގެ އާއިލާއަށް މި ކުރިމަތިވި ހިތާމަވެރި ދަނޑިވަޅުގައި އެ އާއިލާ އާއެކު ހުރުން ކަމަށެވެ.\nއިއްބެގެ އާއިލާއަށް ކުރިމަތިވި ހިތްދަތި ހާދިސާއާއި ގުޅިގެން އިއްބެއަށް ހިތްވަރު ދިނުމުގެ ގޮތުން ފުޓްބޯޅަ އާއިލާގެ ފުންނާބު އުސް ބައެއް ފަރާތްތަކުން ވެސް އޭނާއަށް ފޯނުން ގުޅައި އިއްބެއަށް ލިބުނު ހިތާމައިގައި ބައިވެރިވާކަން ވަނީ ހާމަކޮށްފަ އެވެ. އޭގެ ތެރެއިން އެކަކީ ޓީސީ ސްޕޯޓްސް ކްލަބުގައި އިއްބެ ކުޅެމުން އައިއިރު އެ ޓީމްގެ ކޯޗަކަށް ހުރި މުހައްމަދު ނިޒާމް (ނިޒާމްބެ) އެވެ.\n“އިއްބެ އަށް ގެއްލިގެން އެދިޔައީ އިއްބެ އާ އެންމެ ގާތް އިއްބެ ދަރިއެއްހެން ލޯބިން ގެންގުޅޭ ކޮއްކޮ އަކާއި ދައްތަ އެއް. މިދަނޑިވަޅުގަ އިއްބެ ހިތްވަރު ބަލިނުކޮށް ކެތްތެރިވުމަށް އަދި ހިތާމައިން އަވަހަށް މިންޖުކޮށްދެއްވުން އެދި ދުއާ ކުރަން” 16 އަހަރުން ދަށުގެ ގައުމީ ޓީމާ އެކު މިވަގުތު ގަތަރުގައި ހުރި ނިޒާމްބެ “ފަހުމިނެޓް” އާ ވާހަކަދައްކަމުން ބުނެފައިވެ އެވެ.\nކޮންމެއަކަސް ގައުމީ ފުޓްބޯޅަ ޓީމު ގައުމީ މުހިއްމު މަސައްކަތަކަށް ނުކުންނަން ތައްޔާރުވެފައި އޮތް މުހިއްމު ދަނޑިވަޅެއްގައި ޓީމުގެ މުހިއްމު ކުޅުންތެރިއަކަށް މި ލިބުނު ހިތާމައަކީ ޓީމަށް ކޮންމެވެސް ވަރެއްގެ ހީނަރުކަމެއް އަންނާނެ ކަމެއް ކަމަށް ބެލެވެއެވެ. އެކަމަކު އެއަށްވުރެ ބޮޑަށް ފުޓްބޯޅައަށް ލޯބިކުރާ ގިނަ ދިވެހިންގެ އެދުމަކީ އިއްބެއަށް ލިބިފައިވާ ހިތާމައިން އަރައިގަތުމެވެ. “ފަހުމިނެޓް” ގެ ފަރާތުން އިއްބެ އާއި އާއިލާއަށް އެދެނީ ކެތްތެރިކަމެވެ.\nއިބްރާހީމް ވަހީދު ހަސަން (އިއްބެ), ގައުމީ ފުޓްބޯޅަ ޓީމް\nއާ ކޯޗާ އެކު އިންޑިއާގެ އަމާޒު ވޯލްޑް ކަޕަށް ރަންތަށި ހޯދުމަށްފަހު ކުޅުނު ފުރަތަމަ މެޗުން ރާއްޖެ ބަލިވެއްޖެ ކެބިނެޓަށް ފާޑުކިޔުން، އެކަމަކު ކުޅިވަރުގެ ވަޒީރަށް ތައުރީފް!


#Column Dhiyathiki : Spain islaamee aa fathihakah alivilee eve -02 - One Online\nމުސްލިމުން ނަގައިލައިފައިވާ ޖަވާހިރު މަސްޖިދު ގުރުޠުބާގެ އެތެރޭގެ މަންޒަރެއް، މިމިސްކިތް މިހާރުވަނީ ޗާޗަކަށް ބަދަލުކޮށްފައި ---\n(އޭޕްރީލް 02 ގެ އަދަދާއި ގުޅޭ)\nޑޮކްޓަރ މޮންތާބަޘަކީ ސްޕޭނުގެ މަޝްހޫރު އޮރިއެންޓަލިސްޓް ފްރާންސިސްކޯ ކޮޑޭރާ ޒައިޑީންގެ ދަރިވަރެކެވެ. ކޮޑޭރާ ދުނިޔޭގެ އަލިކަން ދެކެވަޑައިގަތީ 1826މ. ގައެވެ. އޭނާ އަވަހާރަވީ 1917 ގައެވެ. އޭނާއަކީ އިސްލާމީ ތަހުޒީބާއި، އާދަކާދައާއި، ޢަރަބީންދެކެ ލޯބީން ފޯވެވަޑައިގެންފައި ހުންނެވި ބޭފުޅެކެވެ. ބުނެވޭގޮތުގައި އޭނާގެ ޚާންދާނުގެ އަސްލަކީ މުސްލިމް ސްޕޭނުގެ ޢަރަބި ޚާންދާނެކެވެ. ސްޕޭނުގެ ވަރަށްގިނަ ޢާއިލާތަކެއްގެ ކަންހުރީ އެގޮތަށެވެ. އޭނާ ޢަރަބިބަސްދެކެ ލޯބިފުޅުން އޭނާގެ ނަންފުޅު ވިދާޅުވަނީ އައްޝައިޚު ފަރަންސިސްކޫ ޤަދާރާ ޒައިދީން މިގޮތަށެވެ. އަމީރު ޝަކީބު އަރްސަލާން ކޮޑޭރާގެ ބަދަލުގައި އޭނާއަށް ވިދާޅުވި ޤަދީރާއެވެ.\nކޮޑޭރާ އޭނާގެ ޙަޔާތްޕުޅުގެ ވަރަށްބޮޑު ބައެއް ހޭދަކުރެއްވީ މެޑްރިޑް ޔުނިވަރސިޓީގެ ޕްރޮފެސަރަކަށެވެ. އޭނާއަކީ ނުހަނު ޢިލްމުވެރި، ޢިލްމާއި އަދަބުގެ ޒައުގުހުރި، އިންސާފަށް ލޯބިކުރައްވާ ޠަބީޢަތެއްގެ ބޭފުޅެކެވެ. އޭނާ އޭނާގެ ދަށުން ތަރުބިޔަތު ލިބެމުންދިޔަ ޒުވާނުންގެ ކިބައިގައި ސްޕޭނުގެ އިސްލާމީ ތާރީޚު މުޠާލިޢާކުރުމުގެ ޝައުޤު އުފެއްދެވިއެވެ. ޚުދު އޭނާ އެމައިގަނޑު ނަމުގައި ވަރަށްގިނަ ޢަދަދެއްގެ ބޮޑެތި ބޯފޮތްތަކެއް ލިޔުއްވިއެވެ. އިނގިރޭސިބަހުންނާއި ސްޕޭނުބަހުންނެވެ. އޭނާގެ ބައެއް ދަރިވަރުންގެ އެހީއާއެކު ވަރަށްގިނަ އަގުހުރި ޢަރަބި އަތުލިޔުންތަކެއް ދިރާސާކުރައްވައި މިޒަމާނުގެ ފެންވަރަށް ތައްޔާރުކުރައްވައި (Bibliofica Arabico Hispana) ގެ ނަމުގައި ޝާއިޢުކުރެއްވިއެވެ. އެއްފަހަރަކު އޭނާގެ ތަޤްރީރެއްގައި ވިދާޅުވިއެވެ. ސްޕޭނު "ޔޫރަޕް ކުރާން" އުޅުމަކީ ކުށެކެވެ. ކުރާންވީ ކަމަކީ ޔޫރަޕް "ޢަރަބި ކުރާން" ވީއެވެ.\nކޮޑޭރާގެ ނުފޫޒުގެ ދަށުގައި ސްޕޭނުގައި ސްކޯލަރުންގެ ވަރަށްބޮޑު ގްރޫޕެއް ވަނީ ތައްޔާރުވެފައެވެ. ޢަރަބީންނާއި މުސްލިމުންނާމެދު އެބޭފުޅުންގެ ވިސްނުންފުޅު ބިނާވެފައި ހުންނަނީ އިންތިހާދަރަޖައިގެ އިންސާފަށް ލޯބިކުރެއްވުމާއި، ޤަދަރުކުރެއްވުމުގެ މައްޗަށެވެ. އެބޭފުޅުން އެބޭފުޅުންގެ އުސްތާޛަށް ނިސްބަތްކުރައްވައި އެބޭފުޅުންނަށް ވިދާޅުވަނީ "ބަނީ ކޮޑޭރާ" ގެ ނަމުންނެވެ. އެނަމުންވެސް އެބޭފުޅުންގެ ހިތްޕުޅުގައި ޢަރަބިބަހަށް ހުންނަ ލޭފަވެތިކަން ސާބިތުވެއެވެ.\nމެޑްރިޑްގެ ހުޅަނގު އުތުރުގައި (El Escorial) މިނަންކިޔާ ރަށެއް އޮވެއެވެ. އެރަށް މިހާރު އެންމެބޮޑަށް މަޝްހޫރުވެފައިވާ ސަބަބަކީ އެރަށުގައި ހުންނަ ސްޕޭނުގެ ޝާހީ ލައިބްރަރީއެކެވެ. އެ ލައިބްރަރީއަކީ ދުނިޔޭގެ އެންމެ މުސްކުޅި އަދި އެންމެ މުއްސަނދި އެއް ލައިބްރަރީއެވެ. އެ ލައިބްރަރީގައި ސްޕޭނުގެ އިސްލާމީ ދައުރުގެ އަގުހުރި ނާދިރު އަތުލިޔުމުގެ ޢަރަބި ފޮތްތަކުގެވެސް ވަރަށްބޮޑު ޚަޒާނާއެއް އެބަހުއްޓެވެ. އޭގެތެރެއިން ބައެއް ފޮތްތަކަކީ ދުނިޔޭގެ އެއްވެސް ލައިބްރަރީއެއްގައި ނެތް ފޮތްތަކެވެ. މިސާލެއްގެގޮތުން ދަންނަވާނަމަ ސްޕޭނުގެ އިސްލާމީ ދައުރުގެ މަޝްހޫރު ފިޤުހުވެރި ޅެންވެރިޔާ އަބޫ އިސްޙާޤު އަލްއަލްބީރީގެ ދީވާން އޮތީ ހަމައެކަނި އެ ލައިބްރަރީގައެވެ. އޭގެ ކެޓްލޮގު ނަންބަރަކީ 404 އެވެ. އެ ލައިބްރަރީން ޢަރަބި އަތުލިޔުމުގެ ފޮތްތަކުގެ އެތަކެއް ބިބިލިއޯގްރަފީތަކެއްވަނީ ތައްޔާރުކޮށްފައެވެ. އޭގެތެރެއިން އެންމެބޮޑަށް މަޝްހޫރުވެފައިވަނީ ތިރީގައި މިދަންނަވާ ދެލިޔުމެވެ.\n1.Bibliotheca Arabic-Hespana Excurialens\nby Miguel Casiri (Spanish)\n2. Les manuscrits arabes de I’Escurial\nby H. Derenbong (French)\nމުސްލިމުން ނަގައިލައިފައިވާ ޖަވާހިރު ސްޕޭނުގެ މަސްޖިދު ޤުރްޠުބާ (ބޭރުން)\nޢާއްމުގޮތެއްގައި ޤަބޫލުކުރެވިފައިވާ ގޮތުގައި މުސްލިމުން ސްޕޭނުން ބޭރުކޮށްލުމަށްފަހު މުސްލިމުންގެ ހުރިހާ ފޮތްތަކެއްވަނީ އަންދައިލެވިފައެވެ. ނުވަތަ ކޯރުތަކަށް އަޅައިލެވިފައެވެ. ނަމަވެސް އިސްކޫރިޔާލްގެ ލައިބްރަރީގައި މުސްކުޅި ޢަރަބި ފޮތްތައްހުރިކަމީ އިސްވެދެންނެވި ވާހަކައަކީ މުޅީން ތެދުވާހަކައެއް ނޫންކަމުގެ ހެއްކެކެވެ. "ގެއްލިފައިނަމަވެސް" އަދިވެސް ސްޕޭނުގައި މުސްލިމުންގެ ޢަރަބިފޮތްތައް އެބަހުރިކަމުގެ ދަލީލެކެވެ.\nއިސްކޫރިޔާލުން ސްޕޭނުބަހުން މަޖައްލާއެއް ނެރެއެވެ. އެ މަޖައްލާގައި އެންމެގިނައިން ދިރާސާކޮށް ތަޙްޤީޤުކޮށްފައި ހުންނަނީ ޢަރަބިބަހުގެ އަތުލިޔުމުގެ ފޮތްތަކެވެ. ދެން ޝާއިޢުކުރެވެނީ އަންދަލުސްގެ ޢަރަބި ރަސްރަސްކަލުންނާއި، ވަޒީރުންނާއި، ބޭސްވެރީންނާއި، ޅެންވެރީންނާއި، އަދީބުންނާއި، ފިލޯސަފަރުންނާއި، ސައިންސްވެރީންނާމެދު ސްޕޭނުގެ ޢިލްމުވެރީންނާއި ރިސާޗް ސްކޯލަރުންގެ ތަޙްޤީޤީ މަޒުމޫނުތަކެވެ.\nސްޕޭނުގެ މަޝްހޫރު އަލްކަލާ ޔުނިވަރސިޓީން Three Religions: A commitment for peace މި މައިގަނޑު ނަމުގައި ބޭއްވި ތިންދުވަހުގެ ކޮންފަރެންސެއްގައި ޚާއްޞަ މެހުމާނެއްގެ ޙައިޘިއްޔަތުން ބައިވެރިވެވަޑައިގަތުމަށްފަހު މައުލާނާ ވަޙީދުއްދީންޚާން ލިޔުއްވައިފައިވެއެވެ.\nސްޕޭނަށް ދިއުމުން އަހަންނަށް ފެނުނީ ސްޕޭނުގައި މުސްލިމުން މިނިވަންކަންމަތީ ތިއްބައެވެ. ސްޕޭނުގައި އިސްލާމީ ޙަރަކާތްތައް ހިނގަމުންދާތީއެވެ.\nއަދިވެސް އޭނާ ލިޔުއްވައިފައިވެއެވެ. މެޑްރިޑް ކޮންފަރެންސުން އަހަންނަށް ސަބްތާގެ މުސްލިމަކާ ބައްދަލުވިއެވެ. އޭނާގެ ނަމަކީ މުޙައްމަދު ޢަލީ އަލްބަހްލޫލީ އެވެ. އޭނާ ބަޔާންކުރެއްވިއެވެ. ސަބުތާއާމެދު ސްޕޭނާއި މޮރޮކޯއާ ދެމެދު އެއްބަސްވުމަކަށް އާދެވުނުފަހުން ސްޕޭނުގައި މުސްލިމުންގެ ޙާލަތު ވަރަށްބޮޑަށް ރަނގަޅުވެއްޖެއެވެ. ސްޕޭނުގައި މުސްލިމުންނާމެދު ތަޢައްސުބުގެ ބަދަލުގައި މިހާރުއޮތީ ހިތްހެޔޮކަމެވެ. އެތެރެއެތެރެއިން ކޮންމެވެސް މިންވަރަކަށް ތަޢައްސުބު އޮތްކަމުގައިވިޔަސް ބޭރުފުށުން އަޅުގަނޑުމެންނަކަށެއް އެއްވެސް މައްސަލައަކާ ކުރިމައްޗެއް ނުވެއެވެ.\nމުޙައްމަދު ޢަލީ ރައްކައުވީ ސަބްތާގައެވެ. ނަމަވެސް މިހާރު އޭނާއަކީ މެޑްރިޑްގެ ވިޔަފާރިވެރިއެކެވެ. އޭނާ ޢަރަބިބަހުން ވާހަކަ ދައްކަވަމުން ވިދާޅުވިއެވެ. 1992 ގައި ސްޕޭނުގެ އިސްލާމީ ޖަމްޢިއްޔާތަކާއި ސްޕޭނު ސަރުކާރާ ދެމެދުވަނީ އެގްރިމެންޓެއް ކުރެވިފައެވެ. އެ އެގްރިމެންޓުގެ ދަށުން ސްޕޭނު ސަރުކާރުން ވަނީ އިސްލާމްދީނަކީ ސްޕޭނުގެ ރައްޔިތުންގެ ދީނެއްކަމުގައި ޤަބޫލުކޮށްފައެވެ.\nމުޙައްމަދު ޢަލީ ވިދާޅުވިގޮތުގައި މިހާރު ސްޕޭނުގައި ފަސްލައްކަ މުސްލިމުން އެބަތިއްބެވެ. ސަބުތާގައި މުސްލިމުންގެ ޢަދަދަކީ ފަންސަވީސްހާހެވެ. މާލިޤާގައި ތިރީސްފަސްހާހެވެ. ސަބްތާގައި ސޯޅަ މިސްކިތް އެބަހުއްޓެވެ.\nމުސްލިމުން ވަނީ އެބައިމީހުންގެ ވެރިކަމުގެ ދަށުގައި ސްޕޭނު އޮތްއިރު (711މ. އިން 1492މ. އަށް) ދުވަހަކު ފޮހެނުލެވޭފަދަ ފުން އަސަރުތަކެއް ސްޕޭނަށް ދޫކޮށްފައެވެ. މިސާލެއްގެ ގޮތުން ސްޕޭނުބަހާއި ޕޯޗްގީޒް ބަހުގައި އެބަސްތަކުގެ އަސްލަކީ ޢަރަބިބަސް ކަމުގައިވާ ހަތަރުހާސް ބަސް އެކުލެވިފައިވެއެވެ. އެބަސްތައްވަނީ ސްޕެނިޝް ރަދީފަށާއި ޕޯޗްގީޒް ރަދީފަށް ވައްދައިފައެވެ. މިސާލެއްގެގޮތުން ދަންނަވާނަމަ القنطره (Alcantara) އާއި القلعه (Alcala) ފަދަ ބަސްބަހެވެ.\nމުސްލިމު ސްޕޭނުގެ ޠުލައިޠުލާގެ މަސްޖިދު ބާބުލްމަރްދޫމު (މިހާރު މިއީ ޗާޗެކެވެ.)\nސްޕޭނުގެ ޣަރްނާޠާގެ މިހާރުގެ އާބާދީއަކީ ދޮޅުލައްކައެވެ. އޭގެތެރޭގައި ގާތްގަނޑަކަށް އެއްހާސް މުސްލިމުން ހިމެނެއެވެ. މިދެންނެވި މުސްލިމުންގެ ހިތުގައި ސަރުކާރާމެދު ޝަކުވާ އުފެދޭކަހަލަ އެއްވެސްކަމެއް ކުރިމައްޗެއް ނުވެއެވެ. އެބައިމީހުން އުޅެމުންގެންދަނީ އަމިއްލަ ޝަޚްޞިއްޔަތު ކުޑަކޮށްވެސް ފޮރުވުމެއްނެތިއެވެ. މިނިވަންކަމާއެކުގައެވެ. ދާދިފަހުން އެބައިމީހުންވަނީ އަލްޙަމްރާއުގައި ޢީދުނަމާދެއް ކޮށްފައެވެ. ސްޕޭނުގެ ޓީވީން އެމަންޒަރު ފިލްމަށްނަގައި ޓީވީގެ ޤައުމީ ޕްރޮގްރާމުގައި ދުރަށް ދެއްކިއެވެ. ސްޕޭނުގެ އެންމެން ވަރަށް ޝައުޤުވެރިކަމާއެކު އެމަންޒަރު ބެލިއެވެ.\nމިހާރުގެ ފަސްމަންޒަރުގައި ސްޕޭނުގެ މަސްރަޙު ދިރާސާކުރައްވަން ބޭނުންފުޅު ބޭފުޅުންނަށް އެންމެ ފައިދާހުރި އެއް ރިފަރެންސަކީ "މިއަދުގެ ސްޕޭނުގައި އިސްލާމީ ހޭލުންތެރިކަން" މިފޮތެވެ. މިފޮތުގެ މުޞައްނިފަކީ ޑޮކްޓަރ ޢަލީ މުންތަޞިރު އަލްކިތާނީއެވެ. އޭނާއަކީ ސްޕޭނުގެ އަވަށްޓެރި ޢަރަބި ޤައުމެއްކަމުގައިވާ އަލްމަޣުރިބުގެ ބޭކަލެކެވެ.\nއޭނާ ވަރަށްބޮޑަށް ހޯއްދަވައި ދިރާސާކުރެއްވުމަށްފަހު ލިޔުއްވައިފައިވެއެވެ. ކުރިމަތިވި މޫސުން ނުބައިވުމުގެ ހުރިހާ މައްސަލަތަކަކާއެކުވެސް ސްޕޭނުން ދުވަހަކުވެސް މުސްލިމުން މުޅީން ހުސްވެފައެއް ނެތެވެ. މިމޭރުމުން އޭނާ ލިޔުއްވި ވާހަކަފުޅުގެ ތެރޭގައި ލިޔުއްވައިފައިވެއެވެ.\n5 ނޮވެމްބަރ 1973 ގައި ޑެންމާކްގެ ކޯޕަންހެއިގަނުން އަހަންނަށް އަލްޣަރްނާޠީ އެވެ ކިޔުނު މީހަކާ ބައްދަލުވިއެވެ. އޭނާ އުފަންވީ ސްޕޭނުގެ ބަރޝެލޯނާގައެވެ. 1969 ގައި ޕާކިސްތާނުގައި އޭނާވަނީ އިސްލާމްވެފައެވެ. އަހަރެންގެ ސުވާލަކަށް ޖަވާބުދެމުން އޭނާ ބުންޏެވެ. އަހަރެން ވަރަށް ކުޑައިރު އަހަރެންގެ މާމަ ނިޔާވެއްޖެއެވެ. މާމަގެ މަރުމަތީގައި އަހަރެން މާމަގާތަށް ގެންދަވައި ސިއްރުސިއްރުން ބުނުންވިއެވެ. "ދަރިފުޅާއެވެ. ކްރިސްޓިޔަން ދީނަކީ އަހަރެމެންގެ ދީނެއް ނޫނެވެ. އެއީ ރަނގަޅު ދީނެއްވެސް ނޫނެވެ. ދަރިފުޅު ބޮޑުވި ދުވަހަކުން އަހަރެމެންގެ ދީން ހޯދާން މަސައްކަތް ކުރައްޗެވެ."\nއަލްޣަރްނާޠީ ބޮޑުވުމަށްފަހު ސްޕޭނުގެ ތާރީޚު ދިރާސާ ކުރިއެވެ. ނަތީޖާއެއްގެގޮތުން އޭނާއަށް އޭނާގެ މާމަގެ ވާހަކަ ވިސްނިއްޖެއެވެ. އޭނާ އިސްލާމްދީން މުޠާލިޢާކޮށް އެދީނާމެދު އޭނާގެ ހިތަށް ޔަޤީންކަން ލިބުމުން ޕާކިސްތާނަށްގޮސް އިސްލާމްވީއެވެ. ދެވަނަ ބޮޑުހަނގުރާމަޔަށްފަހު ސްޕޭނުގެ އެތައްބަޔަކު ވަނީ މިގޮތަށް އިސްލާމްވެފައެވެ.\nޣަރްނާޠާގެ އިސްލާމީ ވެރިކަން ނިމުމުން ސްޕޭނުގެ މުސްލިމުންނަށް އަނިޔާއާއި ގަދަބަދަވިކަން ކުރިމަތިވީހިނދު އެތައްބަޔަކު އެބައިމީހުންގެ އިސްލާމްކަން ވަންހަނާކޮށް ނަން ބަދަލުކޮށް ހެދިއެވެ. އެކަހަލަ އެތައް ޢާއިލާތަކެއް މިއަދުވެސް ސްޕޭނުގައި އެބަތިއްބެވެ. އެބައިމީހުން މިހާރު ވަނީ އެބައިމީހުންގެ އިސްލާމްކަން އިޢުލާން ކޮށްފައެވެ.\nކުރީންވެސް ދެންނެވިފަދައިން ސްޕޭނުގެ ސިޔާސީ ވެރިކަން މުސްލިމުންގެ އަތުން ބީވިކަމުގައިވިޔަސް އެއްވެސް ދުވަސްވަރެއްގައި ސްޕޭނުން މުސްލިމުން މުޅީން ހުސްނުވާކަމުގެ ވަރަށްގިނަ ހެކިތަކެއް އެބަހުއްޓެވެ.\nގުޅޭ ޓެގު އިސްލާމީ ތާރީޚު ސްޕެއިން ދީން އިސްލާމިކް މިނިސްޓްރީ


މެންބަރުންގެ ޚިޔާލު: 19 ސެޕްޓެމްބަރ… ބަޔާނެއް ނެރުމަކުން ނުފުދޭނެ!! – Maldivian Democratic Party\nމެންބަރުންގެ ޚިޔާލު: 19 ސެޕްޓެމްބަރ… ބަޔާނެއް ނެރުމަކުން ނުފުދޭނެ!!\n19 ސެޕްޓެމްބަރ 2003 މ ދުވަހަކީ ދިވެހި ވެރިކަމުގައި ހިންގަމުން ގެންދިޔަ ލާއިންސާނީ ޖަރީމާތަކަށް ނިމުމެއް ގެނައުމަށް ފެށުމުގެ ގޮތުން އިންގިލާބެއްގެ ފެށުން ފާހަގަ ކުރެވުނު ދުވަހެކެވެ. ރާއްޖޭގެ ޖަލުތަކުގައި އޭގެ ކުރީންވެސް އެކިއެކި ލާއިންސާނީ ޖަރީމާތައް ހިންގައި ސިލްސިލާ ގޮތެއްގައި މީހުން މަރަމުން ގެންގޮސްފައިވާ ގެންދިއުންތައް ސިއްރުކޮށްގެން ތިއްބައި އެކަން މުޅިދުނިޔެއަށް ހާމަކޮށް އެކަމާ އިދިކޮޅަށް ދިވެހީން ނުކުތުމަށް ހިތްވަރު ލިބިގެންދިޔައީ އެދުވަހު ހިނގައިދިޔަ އީވާން ނަސީމު މަރާލުމުގެ ހާދިސާއާއި ގުޅިގެންނެވެ. ހަމަ އެހެންމެ މިކަމާ އިދިކޮޅު ހެދުމަށް ޖަލުގައި ޖެހިގެންއައި ދުވަހު އިހުތިޖާޖުކުޅަ އެތައް ބައެއްގެ ގަޔަށް ވެރިމީހާގެ އަމުރަށް ބަޑިޖަހައި މަރާލުމާ ގުޅިގެން ދިވެހި ރައްޔިތުން އެބޮޑު މުޖުރިމުގެ އަނިޔާވެރި ކަމާއި އިދިކޮޅަށް ނުކުތް ނުކުތުން ވެގެން ދިޔައީ ރައްޔިތުން އޮބިއަޅައިގެން އަނިޔާވެރި ވެރިކަމެއް ކުރަމުންގެންދިޔަ ވެރިޔާގެ ނުބައިކަން މުޅިދުނިޔެއަށް ހާމަވެގެންދިޔަ ކަމެއް ކަމުގެ އިތުރުން ދިވެހީން އަނިޔާއާއި އިދިކޮޅަށް ނުކުތުމަށް ލިބުނު ހިތްވަރެއް ކަމުގައެވެ.\nއީވާން ނަސީމަކީ އެ އަނިޔާވެރި ކަމުގައި މަރުވެގެންދިޔަ އެންމެ ފަރުދެކެވެ. އެފަދަ ކިތަންމެ އީވާންއެއްގެ މަރުގެ ދިޔަ ބޮލުގައި އަޅާންޖެހޭ ފަރާތަކީ މިއަދުވެސް މިދައުލަތުގެ ފައިސާ ފުންޏެއް ޖީބަށްލައިގެން އަރާމާއި އުފަލުގައި މިގައުމުގައި އުޅެމުން ގެންދާ މާމާތް އަދި ޚާއްސަ އިމްތިޔާޒުތަކެއް ލިބިގެންވާ މީހެކޯލައެވެ. މިއީ ދިވެހި ރައްޔިތުންނަށް ކުރެވޭ ބޮޑުމަލާމާތެއް ކަމުގައި މެނުވީ ނުވާނެއެވެ. އެ ވެރިކަމުގައި ހިންގާފައިވާ އަނިޔާވެރި އަމަލުތަކާއި ވެފައިވާ ޚިޔާނާތްތައް ބަލައި ފިޔަވަޅު އެޅުން މިހާރުވެސް މާލަސްވެއްޖެއެވެ.\nއީވާން ނަސީމްގެ މަރުގެ މައްސަލާއާއި ގުޅިގެން މިއަދު އެވާހަކަ ދައްކައި ހަމައެކަނި މިއުޅެނީ އެމްޑީޕީ އިންނެވެ. ރާއްޖޭގެ އެހެން އެއްވެސް ސިޔާސީ ޕާޓީއަކުން މިއަދަކު އެކަމެއް ހަނދާނެއް ނެތެވެ. ނޫނީ ހަނދާން ކުރާކަށް ބޭނުމެއް ނޫނެވެ. ހަމައެހެންމެ އެމްޑީޕީންވެސް މިކަމާ ގުޅިގެން ބަޔާނެއް ނެރެލައި ނިންމާލުމުން ފުއްދާލާނަމަ ދެން ދާދިއަވަހަށް މިދުވަހުގެ ހަނދާންތައް ދިވެހީންގެ ހިތްތަކުން ފިލައިގެން ހިނގައި ދާނެއެވެ. ވަގުތަކީ ޒަޚަމުތަކުގެ ފަރުވާއެއް ކަމުގައި ބުނާބުނުމާ އެއްގޮތައް މިކަންވެސް ހާދިސާއެއްގެ ގޮތުގައި ހަމައެކަނި ލިޔެވިފައި އޮންނަ ދުވަސް އަތުވެދާނެއެވެ.\nސެޕްޓެމްބަރ 19 ވަނަ ދުވަސް ކަޅު ދުވަހެއްގެ ގޮތުގައި ނުވަތަ އަނިޔާއާއި އިދިކޮޅު ދުވަހެއްގެ ގޮތުގައި ނަމަވެސް ރަސްމީކޮށް ފާހަގަ ކުރާން އެބަޖެހެއެވެ. އެހެނީ އެދުވަހަކީ މިގައުމުގެ ވެރިކަމުގައި ހުންނަ ކޮންމެ މީހަކަށް އިންޒާރެއްގެ ގޮތުގައި ހަނދާން ކޮށްދެވޭނެ ދުވަހެކެވެ. މިސަރުކާރަށްވިޔަސް އަދި ކުރިމަގުގައި ވެރިކަން ކުރާނެ ކޮންމެ މީހަކަށްވެސް މިދުވަސް ހަނދާން ކޮށްދޭން ޖެހެއެވެ. ދިވެހީން ހަމައެކަނި ހަނދާންކުރާންވީ ބޭރުގެ ފަރާތްތަކުން މިގައުމަށް އަރައި މިގައުމުގެ ފަރުދުންނަށް ކޮށްފައިވާ އަނިޔާ ތައް އެކަންޏެއް ނޫނެވެ. މިގައުމުގެ ވެރީން މިގައުމުގެ ރައްޔިތުންނަށް ދީފައިވާ ބޮޑެތި އަނިޔާތައް ހަނދާންކޮށްދޭން އެބަޖެހެއެވެ. ހަމައެހެންމެ ސެޕްޓެމްބަރގެ މިހާދިސާ އާއި ގުޅިގެން ދިވެހި ރައްޔިތުން ނުކުތް ނުކުތުމަކީ މިގައުމުގެ ވެރީންނަށް ދެވުނު ވަރުގަދަ އިންޒާރެއް ކަމުން މިކަން އަބަދުވެސް ދިވެހި ވެރިކަމުގައި ތިބޭ ބަޔަކަށް ހަނދާން ކޮށްދެވޭން އެބަޖެހެއެވެ. އެހެން ކަމުން ކޮންމެ އަހަރެއްގެ މިދުވަސް ރަސްމީ ގޮތެއްގައި ސަރުކާރުން ފާހަގަކުރާން ފެށުމަށް ގޮވާލަމެވެ. ދުނިޔޭގައި ފާހަގަ ކުރަމުން ގެންދާ މޭޑޭ ފަދައިން ދިވެހިރާއްޖޭގައި 19 ސެޕްޓެމްބަރ ފާހަގަ ކުރާން ޖެހޭނެ ކަމުގައި ދަންނަވަމެވެ. މިދުވަހަކީ ވަކިބަޔަކު ނުކުމެ ތަނެއްގައި އެއްވެލައިގެން ޝުޢޫރު ފާޅުކުރާ ދުވަހެއްގެ ގޮތުގައި އޮންނަ އޮތުން ބަދަލުކުރާން ޖެހޭ ކަމުގައި ދަންނަވަމެވެ. އަދި އެ އަނިޔާވެރި ވެރިކަމުގައި ހިންގާފައިވާ މިފަދަ ހުރިހައި ޖަރީމާތަކެއް ވަގުތުން ތަހުގީގުކުރާން ފެށުމަށް ސަރުކާރަށް ގޮވާލަމެވެ. އަދި ދިވެހި ރައްޔިތުންނަށް އިންސާފު ހޯދައި ދިނުމަށް ސަރުކާރަށް ގޮވާލަމެވެ


BMLge midhiya aharuge saafu faidhaa 136 percent ithuru vejje\nބީއެމްއެލްގެ މިދިޔަ އަހަރުގެ ސާފު ފައިދާ 136 ޕަސެންޓް އިތުރު\nފައިސާ ޖަމާކުރި އަދަދު 16 ޕަސެންޓް އިތުރުވި\nނުދައްކާ ލޯނުގެ އަދަދު ދަށްކޮށްފައިވޭ\nހުރިހާ އަތޮޅެއްގައި ބްރާންޗް ހުޅުވައިފި\nމިދިޔަ އަހަރު ބޭންކް އޮފް މޯލްޑިވްސް (ބީއެމްއެލް) އަށް ލިބުނު ސާފު ފައިދާ 136 ޕަސެންޓް އިތުރު ވެއްޖެ އެވެ. ރާއްޖޭގެ ގައުމީ ބޭންކް، ބީއެމްއެލްގެ މިދިޔަ އަހަރުގެ އަހަރީ ރިޕޯޓުގައިވާ ގޮތުން އުފެއްދުންތެރިނޫން ލޯނުތަކަށް ޕްރޮވިޝަން އަދި ދައްކަން ޖެހު ނުދައްކައި ހުރި ލޯނު ފައިސާ އުނިކުރުމުން ވެސް ގައުމީ ބޭންކަށް ލިބުނު ސާފު ފައިދާ ވަނީ 136 ޕަސެންޓް އިތުރުވެފަ އެވެ.\nހިސާބު ދައްކާ ގޮތުން ޓެކްސްއަށް ކެނޑުމުގެ ކުރިން ފައިދާގެ ގޮތުގައި 932 މިލިއަން ރުފިޔާ ލިބިފައިވެ އެވެ. މިއީ މިދިޔަ އަހަރާ އަޅާ ބަލާއިރު 29 ޕަސެންޓް އިތުރު އަދަދެކެވެ.\nއަހަރީ ހިސާބުތަކުގައިވާ ގޮތުން އަމިއްލަ ފަރާތްތަކާއި ބޭންކްތަކަށް މިދިޔަ އަހަރު ލޯނުގެ ގޮތުގައި 7.2 ބިލިއަން ރުފިޔާ ލޯނުގެ ގޮތުގައި ދޫކޮށްފައިވެ އެވެ. މިދިޔަ އަހަރު ދޫކުރި ލޯނުގެ ނިސްބަތް ވަނީ 22 ޕަސެންޓް އިތުރުވެފަ އެވެ. މީގެ ތެރޭގައި ނުދައްކާ ލޯނުގެ ނިސްބަތް ވަނީ ދަށްކޮށްފަ އެވެ. މިގޮތުން ނުދައްކާ ލޯނުގެ ނިސްބަތް އުޅެނީ 19 ޕަސެންޓުގަ އެވެ.\nބީއެމްއެލް އިން ބުނީ ޖަމާކުރާ ފައިސާގެ އަދަދު 16 ޕަސެންޓް އިތުރުވެ 14.1 ބިލިއަން ރުފިޔާއަށް އަރާފައިވާ ކަމަށެވެ.\nބޭންކުގެ ހިދުމަތް ތަރައްގީ ކުރުމުގެ ގޮތުން ވަނީ 300 މިލިއަން ރުފިޔާގެ އިންވެސްޓްމަންޓް ޕްރޮގްރާމެއް ފަށާފަ އެވެ. އެގޮތުން ރާއްޖޭގެ އެކި ސަރަހައްދުތަކުގައި ދިރިއުޅޭ ފަރުދުންނާއި ވިޔަފާރިތަކަށް ބޭންކުގެ ހިދުމަތް ފުޅާ ކުރުމުގެ ގޮތުން 150 މިލިއަން ރުފިޔާ އިންވެސްޓްކޮށްފައިވެ އެވެ. މިގޮތުން ރާއްޖޭގެ ހުރިހާ އަތޮޅެއްގައި ބޭންކުގެ ގޮފިތައް ވަނީ ގާއިމްކޮށް ނިންމާލާފަ އެވެ. މީގެ އިތުރުން ރީޓެއިލް ވިޔަފާރިކުރާ ފަރާތްތަކާއި ބޭންކާ ދެމެދު ހެދޭ އެއްބަސްވުމެއްގެ ދަށުން މީހުން ދިރިއުޅޭ ހުރިހާ ރަށަކުން ފައިސާ ނެގޭނެ އިންތިޒާމު ވަނީ ހަމަޖައްސާފަ އެވެ.\nބީއެމްއެލްއަށް ލިބުނު ބޮޑު ކާމިޔާބީއާ ބެހޭ ގޮތުން ސީއީއޯ އަދި އެމްޑީ އެންޑްރޫ ހީލީ ވިދާޅުވީ މިދިޔަ އަހަަރަކީ ބޭންކަށް ރަނގަޅު އަހަރެއް ކަމަށެވެ.\n"މާލީ ގޮތުން ރަނގަޅުވީއިރު ބޭންކުގައި ހުރި އިންވެސްޓްމަންޓްތަކާއި ރައްޔިތުންނަށް ބޭންކުން ފޯރުކޮށްދެވުނު މާލީ އެހީތެރިކަންވެސް މި ފާހަގަކުރަނީ ހަމައެހާމެ މުހިންމު ކަމެއްގެ ގޮތުގައި ރަނގަޅު ޕްލޭނެއް ހެދި އެ ޕްލޭންގައި ހުރި ކަންކަން ދަނީ ހާސިލްވަމުން،" ހީލީ ވިދާޅުވި އެވެ.


Minikaa baazu thakah PPM jahaeh nuganeveyne: Abduh'raheem\nމިނިކާ ބާޒުތަކަށް އައިސް ޕީޕީއެމް ޖަހައެއް ނުގަނެވޭނެ: އަބްދުއްރަހީމް\n09 ޑިސެމްބަރ 2020 - 15:09:23\nމިނިކާ ބާޒުތަކަށް ޕީޕީއެމް ޖަހައިނުގަނެވޭނެ ކަމަށް ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވެއްޖެ އެވެ.\nއަބްދުއްރަހީމް މިފަދައިން ވިދާޅުވެފައިވަނީ އިދިކޮޅު ކޯލިޝަންގެ ލ. މާވަށު ޖަލްސާގައި ވާހަކަ ދައްކަވަމުންނެވެ. އަބްދުއްރަހީމް ވިދާޅުވީ ވެރިކަމާއި މަޖިލީހުގެ މެޖޯރިޓީވެސް އެމްޑީޕީއަށް ދެވިއްޖެ ކަމަށެވެ. އަދި މިހާރު އޮތް ކައުންސިލްތަކުގެ މެޖޯރިޓީވެސް އޮތީ އެމްޑީޕީއަށް ކަމަށާއި، އެހެން ނަމަވެސް ރައްޔިތުންގެ ހައްޤުގައި ސަރުކާރަށް ކޮށްދެވުނު ކަމެއްނެތްކަމަށެވެ.\nއަބްދުއްރަހީމް ވިދާޅުވީ ގައުމު ސަލާމަތްކުރުމަށް ރައްޔިތުންގެ އަތުގައި އޮތް ހަމައެކަނި ހަތިޔާރަކީ ލޯކަލް ކައުންސިލް އިންތިހާބު ކަމަށާއި، އަދި އެ އިންތިހާބު ޕީޕީއެމް ޕީއެންސީއަށް ރައްޔިތުން ކާމިޔާބު ކޮށްދޭންޖެހޭ ކަމަށް ވިދާޅުވި އެވެ.\nއަބްދުއްރަހީމް ވަނީ އަންނަ ރިޔާސީ އިންތިހާބުގައި ޕީޕީއެމްގެ ފަރާތުން ވާދަކުރައްވާނީ ކުރީގެ ރައީސް އަބްދުﷲ ޔާމީން ކަމަށް ވިދާޅުވާ ވާހަކަ ތަކުރާރުކުރައްވާފަ އެވެ. އަދި ވިދާޅުވީ މިނިކާ ބާޒުތަކަށް ޕީޕީއެމް ޖަހައިނުގަނެވޭނެ ކަމަށެވެ.\n"ބައެއް ބޭފުޅުން އެބަ ހީފުޅުކުރައްވާ ހަމަ މަޑުމަޑުން ތިއްބަވާފަ، މާދަމާ ޕީޕީއެމް ތެރެޔަށް ފުންމާލައިގެން ރިޔާސީ ޓިކެޓް ލިބިދާނެއޭ. އަޅުގަނޑު އެބޭފުޅުންނަށް ދަންނަވާލަން ބޭނުންފުޅުވަނީ، ޕީޕީއެމްގެ ރިޔާސީ ޓިކެޓް އޮންނާނީ އަޅުގަނޑުމެން ބޭނުންވާ ފަރާތަށް އަރުވާފައޭ." އަބްދުއްރަހީމް ވިދާޅުވި އެވެ.\nއަބްދުއްރަހީމް ވިދާޅުވީ މިއަދު މަޑުން ތިބުމަށްފަހު އިންތިހާބާއި ކައިރިކޮށް ޕީޕީއެމްއާއި ގުޅުމުން ރިޔާސީ ޓިކެޓް ނުލިބޭނެ ކަމަށެވެ. އަދި އެފަދަ ވިސްނުމެއްގައި މަޖިލީހުގެ ބައެއް މެމްބަރުންނާއި ކޯލިޝަންގެ ބައެއް ފަރާތްތައް ތިބި ކަމަށް ތުހުމަތުކުރެއްވި އެވެ.


BREAKING: Adeeb Ge Shareeai Live Kuran Ghaazee Iuthiraaazu Kurevvumun Shareeah Kuriah Nugendhevunu - Vaguthu\nކޮވިޑް-19: ރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް، ނަމަވެސް ނުރައްކާ ބޮޑު! - 11 ގަޑިއިރު ކުރިން\nއަދީބުގެ ޝަރީއަތް ލައިވް ކުރަން ގާޒީ އިއުތިރާޒް ކުރެއްވުމުން ޝަރީއަތް ކުރިއަށް ނުގެންދެވުނު\nއަދީބް ކާރު ކޮޅުގައި ކޯޓައް ހާޒިރު ކުރަނީ-ވަގުތު އިމޭގަސް؛-މުހައްމަދު އަފްޒަލް\nކުރީގެ ނައިބް ރައީސް އަހްމަދު އަދީބުގެ މައްޗަށް އުފުލާފައިވާ ހަތް ދައުވާގެ ޝަރީއަތްތައް ލައިވް ކުރަން ކްރިމިނަލް ކޯޓުގެ ގާޒީ އިސްމާއީލް ރަޝީދު އިއުތިރާޒް ކުރެއްވުމުން ޝަރީއަތް ކުރިއަށް ނުގެންދެވިގެން މިއަދުގެ އަޑުއެހުން ނިންމާލައިފިއެވެ.\nއަދީބުގެ ޝަރީއަތް ލައިވް ކޮށްދޭން ދައުލަތުންނާއި އަދީބުވެސް ވަނީ އެދިވަޑައިގެންފައެވެ.\nމިއަދު ޝަރީއަތް ފެށުމުގެ 50 މިނިޓް ކުރިން ކްރިމިނަލް ކޯޓުން ފޮނުވި ސިޓީގައި ވިދާޅުވެފައި ވަނީ އެ ޝަރީއަތް ލައިވް ކުރަން މައްސަލަ ބައްލަވާ ގާޒީ އިއުތިރާޒު ކުރާއްވާ ކަމަށެވެ.\nދައުލަތުންނާއި އަދީބުވެސް ޝަރީއަތުގެ މަޖިލީހުގައި ވިދާޅުވީ،މައްސަލަ ކުރިއަށް ގެންދަން ބޭނުންވަނީ ލައިވްކޮށް ކަަމަށެވެ.\nމައްސަލަ ބައްލަވާ ގާޒީ އިއުތިރާޒު ކުރައްވާ ސަބަބު ވިދާޅުނުވެ ވިދާޅުވީ، އެ މައްސަލަ ފަނޑިޔާރުންގެ މަޖިލީސްއަށް ހުސަހަޅައިގެން ގޮތެއް ނިންމަވާނެ ކަމަށެވެ.\nނޮވެމްބަރު 7, 2019 15:22\nދެޚަޞްމުން އެދޭގޮތާމެދު ފަނޑިޔާރު ކީއްވެތޯ އިޢުތިރާޒު ކުރަންވީ؟ ފަނޑިޔާރުގެ ވާހަކަ ބުނެފާނެތީތޯޯ\nނޮވެމްބަރު 7, 2019 20:38\nޢަދީބު ވައްކަންކޮށްގެން ނަގާފަ ހުރި ފައިސާ އެންމެގިނައިން ބޭނުންކުރާނީ އެމީހުން\nނޮވެމްބަރު 7, 2019 15:58\nކެމެރާ ޝައި ވަނީ\nނޮވެމްބަރު 7, 2019 16:34\nމިއީ ކޮންވައްތަރު ފަނޑިޔާރު މަނިކުފާނެއް! ބަކަރި މައްސަލަނެތީ އަހަރެން މައްސަލަނެތީ މީ ކޮންވައްތަރު މައްސަލަ! މި ވައްތަރު ފަނޑިޔާރުން ކޯޓު ތަކުގައި ތިބެގެނެއް މި ޤައުމެއް އިސްލާޙު އެއް ނުވާނެކަން ޔަޤީން.\nނޮވެމްބަރު 7, 2019 16:51\nހަހަހަ ކަސޯލްޓީގައި މިފަހަރު ލަދުރަކި ބަތަލެއް ހުރީމަ ދޯ!\nﷲއިރާދަފުޅުން ޖައްބާރުން ނެތިކުރައްވާދޭ\nނޮވެމްބަރު 7, 2019 17:34\nސަރުކާރުގަތިބީ ހުސްވަގުން ޖާބިރު އެވިދާޅުވަނީ ތެދުފުޅެއް ދެއްތޯ ލައިވު ކުރަން ބިރުފުޅުގަންނީ ފަޅާއަރުވާލާފާނެތީ އެހެންނޫންތޯ\nނޮވެމްބަރު 7, 2019 17:35\nޔާމިންގެ ޝަރީއަތް ލައިވް ނު ކުރާނެ ކަން މިހާރު ވަރަށް ސާފު\nނޮވެމްބަރު 7, 2019 18:11\nމިއަދުގެ ހުކުމް... ފަނޑިޔާރަށް ބޮލުފުނާއަޅާދޭ ފަރާތެއް ނެތުމާއި މޭކަޕް ކުރާތަކެއްޗާއި ކޮށްދޭނެ ފަރާތެއް ހަމަޖެހިފައި ނެތުމުގެ ސަބަބުން ތިބޭފުޅުންގެ ކުރިމައްޗަށް އެރުމަށް އުޒުރުވެރިވަމެވެ. ހެހެހެ .... ޤާޟީ ފޭޝިއަލް އާއި ހެއަރ ކަޓެއް ކޮށްލައިގެން ނުން ލައިވް ކުރަންވާނީ ދޯ!\nނޮވެމްބަރު 7, 2019 18:51\nދުނިޔެޭގެ ކޮންތަނެއްގާ ތޯ ސަރިއަތްތައް ލައިވް ކުރަނީ މީގެ ފަހުން ހުރިހާ ސަރިއަތް ލައިވް ކުރަން ވާނެ މިއި ޒާތީ ވުން\nލައިވްކުރިނަމަ ސޯޓުބޭލޭނެ އެތައްބަޔަކު ތިބޭނެ


Tourism Ministeruge maqaamah Dr. Mausoom ayyan kuravvaifi - vNews.mv\nޓޫރިޒަމް މިނިސްޓަރުގެ މަގާމަށް ޑރ. އަބްދުﷲ މައުސޫމް އައްޔަން ކުރައްވައިފި\nމަރްޔަމް ލީން 06 August 2020, 15:17\nޑޮކްޓަރ ޢަބްދުﷲ މަޢުޞޫމް މަޤާމުގެ ހުވައިކުރެއްވުމާއި، އެމަނިކުފަނަށް މަޤާމުގެ ފަތްކޮޅު ދެއްވުމުގެ ރަސްމިއްޔާތު އޮތީ، މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ. ހުވައިލައިދެއްވީ، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޛު މަޙާޒު ޢަލީ ޒާހިރެވެ.\nހުވައިކުރެއްވުމަށްފަހު، ޑޮކްޓަރ ޢަބްދުﷲ މަޢުޞޫމް ވަޒީރުންގެ މަޖިލީހުގެ މެންބަރުންގެ ހުވައިގެ އިޤްރާރުގައި ސޮއިކުރެއްވިއެވެ.\nޑޮކްޓަރ ޢަބްދުﷲ މަޢުޞޫމް ވަނީ 2008 ވަނަ އަހަރު މިނިސްޓަރ އޮފް ޓޫރިޒަމް އެންޑް ސިވިލް އޭވިއޭޝަންގެ މަޤާމާއި، ޑެޕިއުޓީ މިނިސްޓަރ އޮފް ޓޫރިޒަމް އެންޑް ސިވިލް އޭވިއޭޝަންގެ މަޤާމާއި، މިނިސްޓަރ އޮފް އެންވަޔަރަންމަންޓް، އެނަރޖީ އެންޑް ވޯޓަރގެ މަޤާމާއި، 2009 ވަނަ އަހަރު ކެލާ ދާއިރާގެ ރައްޔިތުންގެ މަޖިލީހުގެ މެންބަރުކަމާއި، މޯލްޑިވްސް ޓޫރިޒަމް ޕްރޮމޯޝަން ބޯޑުގެ އިސް މަޤާމުތައް ފުރުއްވާފައެވެ.\nއަދި، އެމަނިކުފާނު ވަނީ މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ) ގެ ބޯޑް މެންބަރުކަމުގެ މަޤާމުވެސް ފުރުއްވާފައެވެ.\nޑޮކްޓަރ ޢަބްދުﷲ މަޢުޞޫމް އެންމެފަހުން އަދާކުރެއްވި މަޤާމުތަކުތެރޭގައި، ސިންގަޕޫރަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުގެ މަޤާމާއި، ކޮމަންވެލްތް އޮފް އޮސްޓްރޭލިއާއަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރުކަމުގެ މަޤާމާއި، ނިއުޒިލޭންޑަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރުގެ މަޤާމު ވެސް ހިމެނެއެވެ.\nޓޫރިޒަމް މިނިސްޓަރުކަމުގެ މަޤާމަށް ޢައްޔަނުކުރެއްވުމުގެ ކުރިން އެމަނިކުފާނު ވަނީ މި މަޤާމުތަކުން މިއަދު ވަކިކުރައްވާފައެވެ.\nޑޮކްޓަރ ޢަބްދުﷲ މަޢުޞޫމް ވަނީ އިނގިރޭސިވިލާތުގެ ޔުނިވަރސިޓީ އޮފް ބްރިމިންގްހަމް އިން ޑޮކްޓަރ އޮފް ފިލޮސޮފީ، އަރބަން އެންޑް ރީޖަނަލް ސްޓަޑީޒް ޙާޞިލުކުރައްވާފައެވެ. އަދި މީގެ ކުރިން އެމަނިކުފާނު ވަނީ އިނގިރޭސިވިލާތުގެ ޔުނިވަރސިޓީ އޮފް އުލްސަރ އިން ހޮޓެލް އެންޑް ކޭޓަރިންގެ ދާއިރާއިން މާސްޓަރ އޮފް ސައިންސް ވެސް ޙާޞިލުކުރައްވާފައެވެ.\nޑރ. މައުސޫމް ޓުރިޒަމް މިނިސްޓަރުގެ މަގާމަށް ރައީސް މި އައްޔަން ކުރެއްވީ، އެމަގާމުގައި ކުރިން ހުންނެވި އަލީ ވަހީދު މަގާމުން ވަކިކުރެއްވިތާ ގާތްގަނޑަކަށް މަހެއްހާ ދުވަސް ފަހުންނެވެ.\nޖިންސީ ފުރައްސާރައިގެ ސީރިއަސް ތުހުމަތުތަކެއް އަލީ ވަހީދަށް ކުރެވުމުން ޓޫރިޒަމް މިނިސްޓަރުކަމުން އިސްތިއުފާ ދެއްވަން ރައީސް އިބްރާހިމް މުހައްމަދު ސޯލިހު އެންގެވިއެވެ. ނަމަވެސް ރައީސް އެންގެވިގޮތަށް އަލީ ވަހީދު އިސްތިއުފާ ނުދެއްވުމުން، ރައީސްވަނީ އަލީ ވަހީދު މަގާމުން ވަކިކުރައްވާފައެވެ.\nއަލީ ވަހީދު ވަނީ އޭނާގެ މައްޗަށް ކުރެވޭ އެތުހުމަތުތައް ދޮގުރައްވާ، ކޮންމެސް ދުވަހަކުން ހަގީގަތް އެނގޭނެ ކަމަށް ވިދާޅުވެފައެވެ.\nއަލީ ވަހީދު ވަކި ކުރެއްވުމަށްފަހު ޓޫރިޒަމް މިނިސްޓްރީ ހިންގެވުން ވަގުތީގޮތުން އޭރު ހަވާލުކޮށްފައިވަނީ އިކޮނޮމިކް މިނިސްޓަރު ފައްޔާޒު އިސްމާއިލްއާއެވެ.\nކޯލިޝަން ސަރުކާރުގެ ތެރެއިން ޓޫރިޒަމް މިނިސްޓަރުގެ މަގާމަކީ ޖުމްހޫރީ ޕާޓީއަށް އޮންނަ ސްލޮޓެކެވެ.\nއެމަގާމުގައި ކުރިން ހުންނެވި އަލީ ވަހީދަކީ ޖޭޕީގެ ރައީސެވެ. އަލީ ވަހީދު ވަކިކުރައްވައި ޓުރިޒަމް މިނިސްޓަރުކަމަށް އައްޔަން ކުރެއްވި ޑރ. މައުސޫމްއަކީވެސް ޖުމްހޫރީ ޕާޓީގެ ބޭފުޅެކެވެ.\nރާއްޖެ ރައީސުލް ޖުމްހޫރިއްޔާ ޓޫރިޒަމް


ހިމަބިހި ޖެހުނީ ވެކްސިން ނުދީހުރި ތިން އަހަރުގެ ކުއްޖަކަށް – Dhen.mv\nހިމަބިހި ޖެހުނީ ވެކްސިން ނުދީހުރި ތިން އަހަރުގެ ކުއްޖަކަށް\nJanuary 11, 2020 - 8:06 pm\nހިމަބިހި ޖެހިގެން ފަރުވާ ހޯދި ކުއްޖާއަކީ މީސަލްސް ވެކްސިންގެ ދެޑޯޒު ފުރިހަމަ ނުކޮށް ހުރި ކުއްޖެއް ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭއިން ދެންމެ ނެރުނު ނޫސްބަޔާނެއްގައި ބުނެފައިވަނީ އުމުރުން ތިން އަހަރުގެ އެ ކުއްޖާއަށް މީސްލްސް ވެކްސިންގެ ދެ ޑޯޒް ދީފައިނުވާ ކަމަށެވެ. އެއީ އުމުރުން ނުވަ މަހާއި 18 މަހުގައި ދޭންޖެހޭ ދެ ޑޯޒެވެ. އެ ކުއްޖާގެ ހާލަތު ރަނގަޅު ކަމަށާ ބަލި ފެތުރޭ މުއްދަތު މިހާރު ފަހަނައަޅާފައިވާތީ އެ ކުއްޖާ ގެއަށް ދޫކޮށްލާފައިވާ ކަމަށެވެ.\nއެޗްޕީއޭއިން ބުނީ މި ކުއްޖާގެ ކޭސް ދެނެގަނެވިފައި ވަނީ ރާއްޖޭގައި ގާއިމްކޮށްފައިވާ މީސްލްސް އަދި ރުބެއްލާ ސަވައިލެންސް ނިޒާމުގެ ތެރެއިން ކަމަށެވެ. މި ނިޒާމުގެ ތެރެއިން މިިދިޔަ އަހަރު 46 މީހަކު ޓެސްޓް ކޮށްފައިވާ ވެއެވެ.\nއެޗްޕީއޭއިން ތިން އަހަރުގެ ކުއްޖާ ހިމަބިއްސަށް ޝައްކުވުމުން ވަގުތުން އަޅަންޖެހޭ ފިޔަވަޅުތައް އަޅާފައިވާ ކަމަށެވެ. އަދި ބަލި ފެތުރުން ހުއްޓުވުމަށް އެ ކުއްޖާއާއެކު އުޅެފައިވާ ހުރިހާ އެންމެން ވެސް ޓެސްޓް ކޮށްފައިވާ ކަމަށެވެ.\nހިމަބިއްސަކީ ވައިގެ ޒަރިއްޔާއިން ވަރަށް ހަލުވިކަމާއެކު ފެތުރޭ ބައްޔަކަށް ވާތީ ވެކްސިންގެ ދެ ޑޯޒް ފުރިހަމަ ނުކުރާ ކުދިންނަށް މި ބަލި އެހެން މީހެއްގެ ފަރާތުން ވަރަށް ފަސޭހައިން ޖެހޭނެ އެވެ.\nއެ އެޖެންސީން ވަނީ އެ ކުއްޖާއަށް ހިމަބިހި ޖެހިފައިވާ ދުވަސްވަރު ޒިޔާރަތްކުރި ތަންތަނުގެ މައުލޫމާތު ވެސް ހާމަކޮށްފަ އެވެ. އަދި އެތަންތަނަށް އެ ދުވަސްތަކުގެ އެ ގަޑިތަކުގައި ޒިޔާރަތްކުރި މީހުންގެ ތެރެއިން ބަލި ޖެހުމުގެ ފުރުސަތު އޮތީ ހިމަބިހީގެ ވެކްސިންގެ ދެ ޑޯޒް ހަމަނުކުރާ ފަރާތްތަކަށް ކަމަށް ވަނީ ބުނެފައެވެ.\nﷲ ގެ އިސްމުފުޅުތައް ހިމެނޭ ކަރުދާސްތަކާމެދު އަމަލު ކުރަންވީ ގޮތް!\nބޫޓެއް ދިރުވާލި ކިނބުލެއް ސާޖަރީއަށް!\nފައިނުން ގެއްލުނު5އަހަރުގެ ކުޑަ ކުއްޖަކު ނިޔާވެފައި އޮއްވާ މޫދު އަޑިން ފެނިއްޖެ\n"ކޮބާ މަގޭ ފްލެޓް" އިހުތިޖާޖު ރޫޅާލުމަށް ޕެޕަރ ސްޕްރޭ ޖަހައިފި\n“ކޮބާ މަގޭ ފްލެޓް” އިހުތިޖާޖު ފަށައިފި


Parliament uvaali massalaigai Ranilge party in courtah dhanee | Mihaaru\nސްރީ ލަންކާގެ ޕާލަމެންޓް އިމާރާތް. --ފޮޓޯ:އޭއެފްޕީ\nޕާލަމެންޓް އުވާލި މައްސަލާގައި ރަނިލްގެ ޕާޓީން ކޯޓަށް ދަނީ\n11 ނޮވެމްބަރ 2018 - 11:12 1 comment\nކޮލަމްބޯ (ނޮވެމްބަރު 11) - ސްރީ ލަންކާގެ ޕާލަމެންޓް ރައީސް މައިތުރިޕާލާ ސިރިސޭނާ އުވާލި މައްސަލާގައި ސުޕްރީމް ކޯޓަށް ދާނެ ކަމަށް މަގާމުން ދުރުކުރި ބޮޑު ވަޒީރު ރަނިލް ވިކްރަމަސިންހަގެ ޔުނައިޓެޑް ނޭޝަނަލް ޕާޓީ (ޔޫއެންޕީ) އިން ބުނެފި އެވެ.\nހުކުރު ދުވަހުގެ ރޭ ޕާލަމެންޓް އުވާލުމަށް ފަހު ސިރިސޭނާ ވަނީ އަންނަ އަހަރުގެ ޖެނުއަރީ މަހު5ވަނަ ދުވަހު އާ އިންތިޚާބެއް ބާއްވާނެކަން އިއުލާން ކުރައްވައިފަ އެވެ. ޝެޑިއުލަށް ވުރެ ދެ އަހަރު ކުރިން އިންތިޚާބު ބާއްވަން ނިންމީ ބޮޑު ވަޒީރު ކަމަށް ހަމަޖެއްސި ކުރީގެ ރައީސް މަހިންދާ ރާޖަޕަކްސާ އަށް ޕާލަމެންޓުގެ އަޣުލަބިއްޔަތު ނުހޯދުމުން ކަމަށް ރައީސް ސިރިސޭނާގެ ކޯލިޝަނުން ވަނީ ބުނެފަ އެވެ.\nރަނިލްގެ ކެބިނެޓުގައި ހިމެނޭ ފިނޭންސް މިނިސްޓަރު މަންގަލަ ސަމަރަވީރާ ވިދާޅުވީ ޕާލަމެންޓް އުވާލި މައްސަލަ، މި ހަފުތާ ބަންދަށް ފަހު ހުޅުވުމުން ގައުމުގެ އެންމެ މަތީ ކޯޓަށް ހުށަހަޅާނެ ކަމަށެވެ.\nސަމަރަވީރާ ވިދާޅުވީ 2015 ވަނަ އަހަރުގެ ޖެނުއަރީ މަހު ސިރިސޭނާ ވެރިކަމަށް ގެނައީ ދެކުނު އެފްރިކާގެ މަންޑޭލާ ފަދަ ބޭފުޅަކަށް ވާނެ ކަމަށް އުއްމީދުކޮށްގެން ކަމަށެވެ. އެކަމަކު ނިމިގެން ދިޔައީ މުގާބެ (ޒިމްބާބުގެ ކުރީގެ ޚުދުމުޚްތާރު ވެރިޔާ)ގެ ގޮތުގައި ކަމަށް ވިދާޅުވި އެވެ.\nޕާލަމެންޓް އުވާލުމުގެ ކުރިން ސިރިސޭނާ ވަނީ ގައުމުގެ މުހިންމު މުވައްސަސާތަކުގެ ކޮންޓްރޯލް ނަންގަވައިފަ އެވެ. އޭގެ ތެރޭގައި ޕޮލިސް ޑިޕާޓްމަންޓާއި ސްޓޭޓް ޕްރިންޓަރީ އަދި ސަރުކާރުގެ މީޑިއާ ހިމެނެ އެވެ.\nއާ މަޖިލިސް އެކުލަވާލައި ފުރަތަމަ ބައްދަލުވުން ޖެނުއަރީ 17 ވަނަ ދުވަހު ބާއްވަންދެން ވަގުތީ ގޮތުން ބޮޑު ވަޒީރުކަމުގައި ހުންނަވާނީ ރާޖަޕަކްސާ އެވެ.\nރަނިލް އަށް މަގާމު ދޭން ލަންކާ ޕާލަމެންޓުން ފާސްކޮށްފި\nރާޖަޕަކްސާ އަށް އިތުބާރު އޮތްތޯ ވޯޓެއް ނަގަނީ


SunOnline: Vai nusaafuvumuge sababun Malaysia ge 300 school bandhukoffi\nވައި ނުސާފުވުމުގެ ސަބަބުން މެލޭޝިއާގެ 300 ސްކޫލު ބަންދުކޮށްފި\nރުގިއްޔާ މުހައްމަދު މޫސާ 15 Sep 2019, 10:10\nމެލޭޝިއާގައި ވައި ނުސާފުވުމުގެ ސަބަބުން ފަތުރުވެރިންތަކެއް މާސްކް އަޅައިގެން -- ފޮޓޯ: ރޮއިޓާސް\nކުއަލަލަމްޕޫރު (ސެޕްޓެމްބަރު 15): ވައި ނުސާފުވުމުގެ ސަބަބުން މެލޭޝިއާގެ ޖޮހޯރު ސްޓޭޓުގެ 300އަށް ވުރެ ގިނަ ސްކޫލު މިއަދު ބަންދުކޮށްފި އެވެ.\nއެސްކޫލުތައް ބަންދު ކުރީ ޖޮހޯރު ސްޓޭޓުގެ ތިން ޑިސްޓުރިކްޓެއްގައި ވައި ނުސާފުވެފައިވާ މިންވަރު ނުވަތަ އެއާ ޕޮލިއުޓެންޓް އިންޑެކްސް (އޭޕީއައި) ސިއްހަތަށް ގެއްލުންވާ މިންވަރަށް މަތިވުމުންނެވެ. އަދި އޭގެ ތެރެއިން ދެ ޑިސްޓްރިކްޓެއްގެ ސްކޫލުތަކުގައި މިހާރު ވަނީ 50،000 ފޭސް މާސްކް ބަހާފަ އެވެ.\nމެލޭޝިއާއިން ބުނާ ގޮތުގައި މިމަހުގެ ފަހަކުން ފެށިގެން އެގައުމުގެ ބައެއް ސަރަހައްދުތަކުގައި ވައި ނުސާފު ވަނީ އަވަށްޓެރި އިންޑޮނޭޝިއާގެ ސުމަތުރާ އާއި ބޯނިއޯ އައިލެންޑްސްގެ ޖަންގަލިތަކުގައި ރޯވުމުގެ ސަބަބުންނެވެ. އަދި އެ އަލިފާންގަނޑުތަކުން އަރާ ދުމުގެ އަސަރު ސިންގަޕޫރަށްވެސްކޮށް، އެގައުމުގެ ބައެއް ސަރަހައްދުތަކުގައިވެސް ވަނީ ވައި ނުސާފުވެފަ އެވެ.\nއިންޑޮނޭޝިއާއިން ދަނީ އަލިފާން ނިއްވުމަށް އެތައް ހާސް ފަޔާފައިޓަރުން ފޮނުވާ، ފެން ޖެހުމަށް ހެލިކޮޕްޓަރުވެސް ބޭނުން ކުރަމުންނެވެ. އަދި މެލޭޝިއާ އާއި ސިންގަޕޫރުން ވަނީ އެ މަސައްކަތުގައި އެހީ ފޯރުކޮށްދޭނެ ކަމަށް ބުނެފަ އެވެ.\nއިންޑޮނޭޝިއާގެ ޖަންގަލިތަކުގައި ރޯކުރަނީ ދަނޑުވެރިކަން ކުރުމަށް ބިން ސާފު ކުރުމުގެ ގޮތުން ބޮޑެތި ކުންފުނިތަކުން ކަމަށް އެގައުމުން ވަނީ ތުހުމަތުކޮށްފަ އެވެ. އަދި އެމައްސަލަ ތަހުގީގު ކުރަމުންދާ ކަމަށް ވަނީ ބުނެފަ އެވެ.\nމެލޭޝިއާއަށް ދާ މީހުން ކަރަންޓީނުގެ އަގު ދައްކަންޖެހޭނެ\nމެލޭޝިއާ ދިވެހިން އުޅޭ ސްޓޭޓްތަކުގެ ހޮސްޕިޓަލުތަކުން މެރަނާ\nރޮހިންގާގެ ބޯޓުތައް މެލޭޝިއާއަށް ވަނަނުދީ ފޮނުވާލަނީ


ބޭނުންވާ އަދަދު :1\nމަހަކު -/4،580 ރުފިޔާ\n5،000ރ– 7،000ރ އާއި ދެމެދުގެ އަދަދެއް ލިބޭނެ.\nއިތުރުގަޑީގައި އަދި ރަސްމީ ބަންދު ދުވަހެއްގައި މަސައްކަތް ކުރަންޖެހޭނަމަ ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެއެވެ.\n- B1 ކެޓަގަރީގެ ލައިސަންސް އޮތުން.\nމަޤާމުގެ މައިގަނޑު މަސްއޫލިއްޔަތު:\n- ކުންފުނިން ކަނޑައަޅާ އުޅަނދެއްގެ އިސް މީހެއްގެ ގޮތުގެ ޒިންމާނަގައި، ޑިޕާޓްމަންޓުން އަންގަވާ ގޮތެއްގެ މަތިން އުޅަނދުގެ ސަލާމަތްތެރިކަމާއި އެކު ދަތުރުކުރުން.\n- ވެހިކަލް ދުއްވުމަށް ހަމަޖެހިފައިވާ ޤާނޫނާ ޤަވާއިދުން ވެހިކަލް ދުއްވުމާއި، ޕާރކް ކުރުން.\n- ޙަވާލުކުރެވިފައިވާ އުޅަނދު ފޮޅާ ސާފުކޮށް ބެލެހެއްޓުން.\n- ގިނަ ވަގުތު މަސައްކަތްތަކުގައި އުޅެވޭނެ ފަރާތްތަކަށް އިސްކަންދެވޭނެ.\nދުވާލަކު (08 ގަޑިއިރު)\nސީ.އީ.އޯ ބިއުރޯ / މޯލްޑިވްސް ޕޯޓްސް ލިމިޓެޑް\n2019 ނޮވެމްބަރ 27 ވާ ބުދަ ދުވަހުގެ 15:30ގެ ކުރިން.\n- ވަޒީފާއަށް ކުރިމަތިލާ ފަރާތުގެ ވަނަވަރާއި އެކު ވަޒީފާގައި އުޅުނުކަމުގެ ލިޔެކިޔުންތައް.\nވަޒީފާއަށް އެދޭ ފޯމް މިކުންފުނީގެ ރިސެޕްޝަންގެ ކައުންޓަރުން ލިބެން ހުންނާނެއެވެ. އަދި މި ކުންފުނީގެ ވެބްސައިޓް www.port.mv އިން ޑައުންލޯޑް ކުރެވެން ހުންނާނެއެވެ. އިތުރު މަޢުލޫމާތު:3329339 ފެކްސް: 3325293 އީމެއިލް: [email protected]\nނޯޓް: މި އިޢުލާނާ ގުޅިގެން މި މަޤާމަށް އެދި ހުށަހަޅާ ފަރާތްތަކު ގެ ތެރެއިން އިންޓަވިއުއަށް ކިޔޭނީ ހަމައެކަނި ޝޯޓްލިސްޓް ކުރެވޭ ފަރާތްތަކަށެވެ. އަދި ބަޔާންކުރެވިފައިވާ މަޢުލޫމާތުތައް ފުރިހަމަނުވާ ފޯރމް، ފެކްސް އަދި އީމެއިލްތައް ބާޠިލްކުރެވޭނެ އެވެ.\nޝޯޓްލިސްޓް ކުރެވޭ ފަރާތްތަކުގެ ތެރޭގައި ވަޒީފާ ހަމަޖެއްސުމުގައި 05 އަހަރު ދުވަހުގެ ކުށުގެ ރިކޯޑް ޗެކްކުރެވޭނެއެވެ.\n18 ނޮވެންބަރު 2019\nޕަބްލިޝްކުރި ތާރީޚު: 18 ނޮވެންބަރު 2019\nޕަބްލިޝްކުރި ގަޑި: 0935\nސުންގަޑި: 27 ނޮވެންބަރު 2019 1530